title: Hiiessaaren majakka

text: Majakka sijaitsee Hiidenmaan saaren koillisrannikolla. Sen tarkoituksena on ohjata laivoja pohjoisen Väinämeren suuntaan 229,6°. Palukülan kirkontornin huippu auttaa siirtymään oikealle reitille, ja vuonna 1876 rakennettiin aluksi puinen kyltti, jonka korkeus oli 12 metriä ja joka oli 13 metrin korkeudella merenpinnan yläpuolella. Se näkyi 8 mailin päästä ja toimi Palukülan kirkkon tornin huipun kanssa linjatauluna.


title: Hiiessaaren majakka

text: Vuonna 1891 rakennettiin majakanrakennus Hiiessaaren niemelle. Rakennuksen korkeus oli 17 metriä merenpinnan yläpuolella, majakan 16 metriä. Vuonna 1910 aloitettiin uuden katkaistun pyramidin muotoisen majakan rakentaminen punaisesta kivestä. Se kuitenkin tuhoutui toisessa maailmansodassa. Vuonna 1953 saarella rakennettiin uusi majakka, jonka korkeus oli 17 metriä. Sen päässä oli lyhty, joka näytti sektoria 260° – 130°. Sen valon korkeus oli 18 metriä ja näkyvyys 10 merimailia.


title: Hiiessaaren majakka

text: Vuodesta 1980 lähtien majakka oli varustettu radioisotooppisella termosähkögeneraattorilla eli se oli ydinmajakka. Generaattori kuitenkin poistettiin, ja vuosien 1994–2001 välillä ei majakassa ollut valoa. Korjauksen jälkeen siihen asennettiin automaattinen järjestelmä, joka varustettiin aurinko- ja tuulivoimajärjestelmällä.


title: Hiiessaaren majakka

text: Kärdlan lentoasema on noin kilometrin päässä majakasta.


title: A Matter of Time

text: A Matter of Time on belgialaisen laulajan Sennekin esittämä kappale, jolla hän edusti Belgiaa vuoden 2018 Eurovision laulukilpailussa.


title: A Matter of Time

text: Kappale kilpaili Euroviisujen ensimmäisessä semifinaalissa, jossa se sijoittui kahdenneksitoista ja täten karsiutui finaalista.


title: Sentiero del Viandante (Lierna)

text: Sentiero del Viandante on vaellusreitti, joka koostuu Comojärven itäpuolelta kulkevista reiteistä alkaen Liernasta ja päättyen Colicoon. Reitin kokonaispituus on noin 45 km ja se on osittain päällystetty.


title: Tallinnan kasvitieteellinen puutarha

text: Tallinnan kasvitieteellinen puutarha () on kasvitieteellinen puutarha Tallinnassa Virossa. Se sijaitsee Piritanjoen oikealla rannalla Piritan kaupunginosassa Kloostrimetsan asuinalueella. Puutarhan pinta-ala on 123 hehtaaria, joten se on Viron suurin kasvitieteellinen puutarha.


title: Tallinnan kasvitieteellinen puutarha

text: Ajatus kasvitieteellisen puutarhan perustamisesta Tallinnaan nousi esiin ensimmäisen kerran 1860-luvulla. Vei melkein sata vuotta ennen kuin se toteutui. Puutarha perustettiin 1. joulukuuta 1961 Viron SNT:n tiedeakatemian alaisuuteen ja sitä kehitettiin tulevina vuosina. Suuret kasvikokoelmat istutettiin seuraavien 20 vuoden aikana. Systemaattinen ulkoilmakokoelma avattiin vierailijoille vuonna 1970 ja kasvihuonekokoelma vuonna 1971.


title: Tallinnan kasvitieteellinen puutarha

text: Alunperin tutkittiin lähinnä vieraita kasvilajeja virolaisessa ympäristössä, kuten kasvien kasvuvaatimuksia ja akklimatisaatiota. 1970-luvulta lähtien tutkimus siirtyi kotoperäisten kasvilajien käyttöön maisemassa ja puutarhataloudessa. Vuodesta 1963 lähtien puutarhalla on ollut Audakun koeasema Viidumäen luonnonsuojelualueella Saarenmaalla ja arboretum Tallinnan Irussa vuosina 1973–1994.


title: Tallinnan kasvitieteellinen puutarha

text: Vuodesta 1992 lähtien Tallinnan kasvitieteellinen puutarha on ollut Baltian kasvitieteellisten puutarhojen yhdistyksen jäsen ja vuodesta 1994 Botanic Gardens Conservation Internationalin jäsen. Vuonna 1995 vastuu puutarhasta siirrettiin Tallinnan kaupungille.


title: Tallinnan kasvitieteellinen puutarha

text: Kasvitieteellisen puutarhan alueeseen kuuluu maata Viron ensimmäisen presidentin Konstantin Pätsin entisestä maatilasta.


title: Tallinnan kasvitieteellinen puutarha

text: Kasvitieteellisen puutarhan johtajia ovat olleet:


title: Tallinnan kasvitieteellinen puutarha

text: Kasvitieteelliseen puutarhaan kuuluu ulkona systemaattinen osasto ja sisällä kasvihuonekokoelmat. Ulkopuutarhassa on arboretum, ruusutarha ja kivipuutarha.


title: Japanin ralli 2006

text: Japanin ralli 2006 oli MM-rallikauden 2006 11. ralli, joka ajettiin 1.–3. syyskuuta. Rallin voitti Citroënin Sébastien Loeb. Toiseksi sijoittui Fordin Marcus Grönholm ja kolmanneksi Fordin Mikko Hirvonen.


title: Luettelo Viron majakoista

text: Viron majakoita ja linjaloistoja.


title: Australian ralli 2006

text: Australian ralli 2006 oli MM-rallikauden 2006 14. ralli, joka ajettiin 26.–29. lokakuuta. Rallin voitti Fordin Mikko Hirvonen, jolle voitto oli uran ensimmäinen. Toiseksi sijoittui Subarun Petter Solberg ja kolmanneksi Peugeotin Manfred Stohl.


title: Australian ralli 2006

text: Citroënin Sébastien Loeb varmisti kolmannen peräkkäisen kuljettajien mestaruuden, vaikkei ollut mukana rallissa.


title: Diaka (Nigerin sivuhaara)

text: Diaka on Nigerin läntinen sivuhaara joen sisämaasuistossa Malissa. Se haarautuu Nigerjoesta Diafarabéssa, jakautuu Kamaka-Seben alapuolella useiksi pieniksi haaroiksi ja laskee Waladojärven kautta Déboon. Niger, Bani ja Diaka muodostavat laajan tulvatasangon mutkittelevine sivuhaaroineen ja tulva-altaineen.


title: Diaka (Nigerin sivuhaara)

text: Diakan virtaus käsittää noin kolmasosan Nigerin vesimäärästä sen yläpuolella Ké Macinassa. Diafarabén lähellä Karassa vuosina 1907–1978 mitattu keskiarvo on 459 kuutiometriä sekunnissa. Maalis-toukokuussa virtaus pysähtyy yleensä kokonaan. Joki on liikennöintikelpoinen Ténenkouun saakka elokuun puolivälistä joulukuun loppuun saakka.


title: Haapsalun piispanlinna

text: Haapsalun piispanlinna () on Haapsalussa sijaitseva linna, johon kuuluu Haapsalun tuomiokirkko. Linna on perustettu 1200-luvulla Saarenmaan-Läänemaan hiippakunnan hallintokeskukseksi. Legendan mukaan elokuussa täyden kuun aikaan kappelin sisäseinälle ilmestyy valkoisen leidin kuva.


title: Haapsalun piispanlinna

text: Albert von Buxhövden perusti Riian arkkihiippakunnan piispana toimiessaan vuonna 1228 uuden hiippakunnan, johon tulivat kuulumaan Läänemaa, Saarenmaa ja Hiidenmaa. Uuden Saarenmaan-Läänemaan hiippakunnan ensimmäinen hallintokeskus oli Lihulan linna, jonne rakennettiin kivinen linnake kalparitariston avulla. Välttääkseen konflikteja vaikutusvaltaisen ritarikunnan kanssa piispa siirsi hiippakunnan hallintokeskuksen Peronaan, jossa sen polttivat liettualaiset kymmenen vuotta myöhemmin. Hiippakunnan uudeksi keskukseksi valittiin Haapsalu, jonne alettiin rakentaa piispan linnaketta ja tuomiokirkkoa. Linnan rakentaminen jatkui kolme vuosisataa.


title: Haapsalun piispanlinna

text: Linnan rakentaminen, laajentaminen ja uudelleen rakentaminen jatkuivat useita vuosisatoja. Arkkitehtuuri muuttui aseiden kehityksen myötä. Linnoitus saavutti lopullisen suuruutensa piispa Johannes IV Kievelin aikana vuosina 1515–1527. Tuolloin sen pinta-ala oli yli 30 000 neliömetriä, seinien paksuus vaihteli 1,2–1,8 metrin välillä ja suurin korkeus oli yli 10 metriä. Linnan länsisivulla on 29 metriä korkea vartiotorni 1200-luvulta. Sitä on käytetty myöhemmin kellotornina. Linnan muureja korotettiin myöhemmin 15 metriin asti.


title: Haapsalun piispanlinna

text: Linna vaurioitui pahoin Liivinmaan sodan aikana vuosina 1558–1582. Pienen linnan muurit ja ulompi linnoite jäivät ositain tuhoutuneiksi. 1600-luvulla Viroa tuolloin hallinneet ruotsalaiset eivät enää käyttäneet linnaa puolustusrakennuksena. Suuren Pohjan sodan aikana vuonna 1710 Venäjä valloitti Viron ja Pietari Suuren käskystä linnan muurit tuhottiin osittain. Tästä lähtien linna on ollut käytännössä raunioina.


title: Susan Alexander-Max

text: Susan Alexander-Max (k. 26. tammikuuta 2016) oli yhdysvaltalainen kosketinsoittaja. Hän oli kotoisin New Yorkista ja valmistui Juilliard School of Musicista. Hän sai tunnustusta 1700–1800-lukujen vaihteen ohjelmiston soittamisesta fortepianolla ja klavikordilla. Alexander-Max toimi vuosien ajan Guildhall School of Musicin professorina Lontoossa ja perusti vuonna 1996 periodisoitinkokoonpanon The Music Collection. Hän toimi opetustehtävissä myös Juilliard School of Musicissa, Hongkongissa ja Pariisissa. Alexander-Max levytti muun muassa Naxos-levy-yhtiölle Johann Sebastian Bachin poikien, Johann Nepomuk Hummelin ja Muzio Clementin tuotantoa.


title: Micaela Comberti

text: Micaela "Mica" Comberti (28. syyskuuta 1952 – 4. maaliskuuta 2003) oli brittiläinen viulisti. Hän syntyi Lontoossa saksalaiselle äidille ja italialaiselle isälle. Hän tuli tunnetuksi periodisoittimilla esiintymisestä, josta hän innostui mentyään opiskelemaan 19-vuotiaana Wieniin Eduard Melkusin johdolla. Comberti palasi Englantiin vuonna 1972 ja opiskeli siellä kolmen vuoden ajan Manoug Parikianin johdolla. Myöhemmin hän jatkoi opintojaan Salzburgin Mozarteumissa Sandor Veghin opiskelijana.


title: Micaela Comberti

text: Comberti osallistui myös Nikolaus Harnoncourtin tunneille ja alkoi palattuaan jälleen Englantiin (1977) luoda uraa vanhan musiikin parissa. Hän teki uransa aikana yhteistyötä lukuisten kokoonpanojen kanssa. Näihin lukeutuivat English Concert, Salomon-jousikvartetti ja Collegium Musicum 90. Comberti levytti muun muassa barokkisäveltäjien Johann Sebastian Bachin, Arcangelo Corellin ja Georg Friedrich Händelin sekä wieniläisklassikkojen Joseph Haydnin ja Wolfgang Amadeus Mozartin teoksia.


title: Micaela Comberti

text: Kamarimusiikin esittäjänä Comberti oli pitkään yhteistyössä cembalisti Colin Tilneyn kanssa. Hän oli myös fortepianotrio Music Collectionin jäsen. Hän oli myös kysytty opettaja sekä alan oppilaitoksissa että yksityisesti. Vuonna 2002 Comberti sairastui elokuun aikana vakavasti, minkä seurauksena hänellä todettiin syöpäsairaus, johon hän kuoli maaliskuussa 2003. Häntä jäivät kaipaamaan mm. alttoviulistimies Gustav Clarkson, kaksi poikaa ja yksi tytär.


title: Simon Standage

text: Simon Standage (s. 8. marraskuuta 1941 High Wycombe, Buckinghamshire, Englanti) on brittiläinen viulisti. Hän on erikoistunut barokin ja klassismin aikakausien musiikin tulkitsemiseen periodisoittimilla. Hän alkoi soittaa English Concert -kokoonpano solistina ja johtaa sitä sen perustamisen yhteydessä; tässä tehtävässä hän toimi vuoteen 1990 saakka. Hän toimi myös City of London Sinfoniassa samassa ominaisuudessa. Hän on levyttänyt muun muassa Wolfgang Amadeus Mozartin viulukonsertot Academy of Ancient Musicin kanssa ja tehnyt levytyksiä myös Collegium Musicum 90:n kanssa.


title: Simon Standage

text: Vuonna 1981 Standage perusti Salomon-jousikvartetin, joka esittää klassismin ohjelmistoa aikakauden tyylillä. Opetustöitä hän on suorittanut Royal Academy of Musicissa, Franz Liszt -akatemiassa ja kesäkursseilla Euroopassa. Hänen saamiensa tunnustusten joukossa on Royal Academy of Musicin kunniajäsenyys vuodelta 2009. Standagen instrumentti on Giovanni Grancinon viulu Milanosta vuodelta 1685.


title: Buck Rogers

text: Buck Rogers on kuvitteellinen yhdysvaltalainen avaruusopperahahmo, jonka Philip Francis Nowlan loi novellissaan "Armageddon 2419 A.D.", ja joka julkaistiin "Amazing Stories" -lehden elokuun 1928 numerossa. Tarina sovitettiin sarjakuvaan, jonka piirtäjäksi tuli Dick Calkins.


title: Buck Rogers

text: Sarjakuva ilmestyi ensimmäisen kerran sanomalehdessä 7. tammikuuta 1929 ja ilmestyi yhtäjaksoisesti vuoteen 1967 saakka. Suomessa sitä julkaisi ainakin "Maaseudun Tulevaisuus". Myöhemmin Buck Rogersiin hahmoon tehtiin muutoksia, kun se esiintyi elokuvissa ja sarjakuvissa. Sankarin nimi esimerkiksi muutettiin Anthonysta Buckiksi ja tarinassa esiintyviä vuosilukuja muutettiin.


title: Buck Rogers

text: Buck Rogersin seikkailut sarjakuvissa, elokuvissa, radiossa ja televisiossa muuttuivat tärkeäksi osaksi amerikkalaista populaarikulttuuria. Suosittu ilmiö esiintyi rinnan 1900-luvun avaruusteknologian kehityksen kanssa ja esitteli amerikkalaisille ulkoavaruutta tuttuna seikkailuympäristönä.


title: Buck Rogers

text: Buck Rogers toi avaruusseikkailujen teeman suositummaksi mediassa seuraten tässä sellaisten kirjallisten pioneerien kuin Jules Vernen, H. G. Wellsin ja Edgar Rice Burroughsin jalanjälkiä.


title: Buck Rogers

text: Vuonna 1979 valmistui Daniel Hallerin ohjaama elokuva "Avaruusseikkailija Buck Rogers" () sekä samanniminen televisiosarja, joissa kapteeni Buck Rogersia esitti Gil Gerard. Alun perin televisioon tehty elokuva laskettiin myös elokuvateatterilevitykseen. Elokuva oli samalla televisiosarjan pilottijakso.


title: Buck Rogers

text: Televisiosarjaa tehtiin vuosina 1979-1981 kaksi kautta, kaikkiaan 37 jaksoa. Ensimmäinen tuotantokausi, joka käsittää 24 jaksoa, on julkaistu Suomessa kuuden DVD:n boksina, yhteiskestoltaan noin 18 tuntia.


title: Buck Rogers

text: Elokuvassa ja televisiosarjassa Buck Rogers on 1900-luvun astronautti, joka herää vuoden 2491 maailmaan. Aina ohjelman alussa kuultava kertojan ääni taustoittaa seuraavaa: ""Vuonna 1987 Nasa laukaisi viimeisen USA:n kaukoavaruusluotaimen. Onnettomuus sinkosi Ranger 3:n ja kapteeni William "Buck" Rogersin syrjään lentoradaltaan. Rogersin elintoiminnot pysähtyivät, kunnes alus palasi Maahan 500 vuotta myöhemmin.""


title: Buck Rogers

text: Yhdessä Avaruusetsintävoimien nuoren everstin Wilma Deeringin (Erin Gray) kanssa Buck Rogers joutuu ""huikeisiin mittelöihin mielikuvituksellisten vastustajiensa kanssa"".


title: Buck Rogers

text: Televisiosarjassa on runsaasti myös komediallisia aineksia. DVD-julkaisun takakannessa todetaan: ""Buck Rogers in the 25th Century -sarjassa on kaikkea: mahtavia avaruustaisteluja ja hulvatonta komediaa. Muistathan Twiki-robotin sekä Erin Grayn, avaruuden epäilemättä kauneimman naisen?""


title: Buck Rogers

text: Suomeksi on julkaistu elokuvaan perustuva sarjakuva-albumi "Buck Rogers" (Kustannus Oy Semic, 1980). Tarinan on elokuvan pohjalta mukaillut Paul S. Newman, ja piirrosjäljestä vastaavat Frank Bolle, A. McWilliams ja Jose Delbo. Sarjakuva-albumissa on 64 sivua.


title: Richard Farnaby

text: Richard Farnaby (n. 1594–1623) oli englantilainen säveltäjä ja toisen säveltäjän, Giles Farnabyn poika. Hän vaikutti Saksassa. Nuoremmalta Farnabyltä on säilynyt muutamia kosketinsoitinkappaleita. Zuzana Růžičková on levyttänyt Richard Farnabyn musiikkia cembalolla Supraphon-levy-yhtiölle. Myös Naxoksen katalogissa on tämän kappaleiden tulkintoja.


title: Giles Farnaby

text: Giles Farnaby (n. 1560 Truro – 1640 Lontoo) oli brittiläinen säveltäjä. Hän keskittyi tekemään materiaalia virginaalille sekä madrigaaleja. Kosketinsoitinsäveltäjänä hän oli aikansa huomattavimpia. Farnabyn on kerrottu olleen tutkijan, koulun johtaja Thomas Farnabyn lapsi. Hän itse valmistui musiikin kandidaattina Oxfordin yliopistosta vuonna 1592. Serkku Nicholas oli virginaalien valmistaja, ja Giles itse saattoi löytää tiensä musiikin pariin tämän ansiosta. Giles Farnabyn sävellyksiä on kymmenittäin koottuna Fitzwilliam Virginal Bookiin, jossa myös säveltäjän poika Richard Farnaby on edustettuna neljällä kappaleella.


title: Jonas Andersson (kartanlukija)

text: Jonas Andersson (s. 1. tammikuuta 1977) on ruotsalainen kartanlukija. Kaudesta 2016 lähtien Andersson on toiminut Škodan tehdastallissa MM-sarjan oheisluokkana ajettavassa WRC-2 -sarjassa Pontus Tidemandin kartanlukijana. Aiemmin hän on toiminut muun muassa Per-Gunnar Anderssonin ja Mads Østbergin kartanlukijana.


title: Jonas Andersson (kartanlukija)

text: Anderssonin ensimmäinen ralli oli Ruotsin ralli vuonna 2002. Ensimmäisen MM-rallivoittonsa Andersson saavutti Østbergin kanssa vuoden 2012 Portugalin rallista.


title: Martin Lovett

text: Martin Lovett OBE (s. 3. maaliskuuta 1927 Lontoo) on brittiläinen sellisti. Myös hänen isänsä oli orkesterien sellisti. 15-vuotiaana Lovett pääsi Royal College of Musiciin opiskelemaan, ja siellä hän kohtasi Suzanne Rozsan, joka oli sittemmin tämän vaimo 55 vuoden ajan. Kun Amadeus-kvartetti perustettiin vuonna 1947, Lovettista tuli lähes neljä vuosikymmentä koossa pysyneen kvartetin sellisti. Kokoonpanon muut jäsenet olivat tulleet Itävallasta, joten Lovettin tuli myös nopeasti opetella saksan kieli. Peter Schidlof kuoli ja kvartetti hajosi vuonna 1987, mutta Lovett jatkoi tämän jälkeenkin uraansa sellonsoiton ja kamarimusiikin opettajana. Hän on ollut kysytty tuomari lukuisissa kamarimusiikkikilpailuissakin.


title: Peter Schidlof

text: Peter Schidlof (1922 Unter Olbendorf – 16. elokuuta 1987 Cumbria) oli itävaltalaissyntyinen alttoviulisti, joka tuli tunnetuksi urastaan 39 vuotta koossa pysyneen Amadeus-kvartetin soittajana.


title: Peter Schidlof

text: Alun perin Schidlofin etunimi oli Hans. Hän oli juutalainen, mutta kävi katolista koulua ja opiskeli alun perin viulunsoittoa. Vuonna 1938 Schidlof joutui pakenemaan natsimiehitystä Englantiin. Uudessa kotimaassaan hän kohtasi syntyperäisen brittiläisen sellisti Martin Lovettin, jonka hän esitteli viulisteille Norbert Braininille ja Siegmund Nisselille. Miehet alkoivat harjoitella yhdessä ja antoivat Lontoon-debyyttinsä Amadeus-kvartettina tammikuussa 1948.


title: Peter Schidlof

text: Schidlof kuoli sydäninfarktiin 65-vuotiaana, minkä jälkeen häntä jäivät kaipaamaan vaimo Margit ja tytär Annemarie Lontoosta. Kvartetin toiminta jouduttiin tyystin lopettamaan Schidlofin menehtymisen seurauksena, sillä sellisti Lovett ilmoitti, ettei ohjelmistoa kahdelle viulistille ja yhdelle sellistille ole.


title: Norbert Brainin

text: Norbert Brainin (12. maaliskuuta 1923 – 10. huhtikuuta 2005) oli itävaltalaissyntyinen viulisti, joka tuli tunnetuksi toiminnastaan Amadeus-kvartetin ensimmäisenä viulistina. Kvartetti debytoi vuonna 1947 ja päätti toimintansa vuonna 1987 alttoviulisti Peter Schidlofin menehdyttyä.


title: Norbert Brainin

text: Brainin sai lapsuudessaan Itävallassa neljännesviulun seitsemänvuotispäivälahjakseen. Hän kehitti välittömästi kiinnostuksen instrumenttiin ja sai opetusta Riccardo Odnoposoffilta, Salomon Auberilta ja Rosa Hochmann-Rosenfeldiltä. Vuonna 1938 Brainin oli jo menettänyt vanhempansa ja eli sukulaisten tuella sisarustensa kanssa. Pian hän joutui jättämään Itävallan ja lähtemään Englantiin, jossa hän alkoi saada opetusta Carl Fleschiltä vuonna 1939. Hän onnistui hankkimaan paljon esiintymiskokemusta jo teininä. Vuonna 1946 hän voitti Carl Flesch -kilpailussa kultamitalin. Palkintoon kuului myös tilaisuus esiintyä Albert Hallissa, jossa hän oli solistina Ludwig van Beethovenin viulukonserton esityksessä Lontoon filharmonisen orkesterin kanssa tammikuussa 1948. Brainin alkoi kuitenkin syventyä toimintaansa kamarimuusikkona.


title: Norbert Brainin

text: Monivuosikymmenisellä urallaan Amadeus-kvartetin johdossa Brainin esitti mm. Haydnia, Mozartia, Beethovenia ja Schubertia. Kokoonpano kuitenkin esitti modernimpaakin musiikkia, kuten Béla Bartókia ja jopa Wienin toisen koulukunnan tuotantoa. 80-vuotispäiväänsä vuonna 2003 Brainin juhlisti esiintymällä konsertissa Wigmore Hallissa. Hän oli naimisissa preussilaissyntyisen Katinka Kottowin kanssa, ja parilla oli tytär Ann. Brainin kuoli syöpään 82 vuoden iässä.


title: Siegmund Nissel

text: Siegmund Nissel (3. tammikuuta 1922 – 21. toukokuuta 2008) oli itävaltalaissyntyinen viulisti, joka tuli tunnetuksi toimimalla Amadeus-kvartetin toisena viulistina vuosina 1947–1987. Hän myös päätti kvartetin nimen. Alun perin Nissel oli lähtöisin Münchenistä. Hän aloitti viulunsoiton kuusivuotiaana ja muutti Wieniin yhdeksän vuoden iässä. Vuonna 1938 hän pääsi natsien miehittämästä Itävallasta Britanniaan.


title: Siegmund Nissel

text: Nisselillä oli eräänlainen kvartetin "liikemiehen" rooli, sillä hän muun muassa vastasi yhteistyötä koskevasta neuvottelemisesta Deutsche Grammophonin kanssa. Nissel jatkoi esiintymistä myös kokoonpanon hajottua ja oli kysytty pedagogi. Hänen vaimonsa Muriel kirjoitti kirjan "Married to the Amadeus: Life With a String Quartet" (1998).


title: Jørgen Moe

text: Jørgen Engebretsen Moe (22. huhtikuuta 1813 Buskerud, Hole, Norja – 27. maaliskuuta 1882 Kristiansand, Norja) oli norjalainen kirjailija, pappi ja kansanperinteen kerääjä.


title: Jørgen Moe

text: Moen merkitys norjalaisessa kulttuurissa perustuu erityisesti hänen yhdessä Peter Christen Asbjørnsenin kanssa keräämäänsä ja julkaisemaansa uraauurtavaan kansantarinoiden kokoelmaan. Mutta hän on merkittävä kuitenkin myös itsenäisenä kaunokirjailijana. Hän kirjoitti rakastettuja runoja ja kertomuksia, kuten "I Brønden og i Kjærnet"', jota D. A. Seipin mukaan on ”ensimmäinen varsinainen lastenkirjamma, lapsista ja lapsille”. Hän oli merkittävä myös kirkollisen työnsä ansiosta, sillä hän toimi ensin seurakuntapappina yli 20 vuotta, sitten piispana.


title: Jørgen Moe

text: Moe valmistui teologian kandidaatiksi 1839. Hänen lastenkirjansa I Brønden og i Kjærnet (1851) perustuu lapsuudenmuistoihin kotikaupungista, kuten myös monet hänen runonsa. Digte (1848) sisältää uskonnollista ja luontolyriikkaa. 1830-luvulta alkaen Moe keräsi yhteistyössä Asbjørnsenin kanssa kansantarinoita. Ensin hän käytti tarinoita oman tuotantonsa aineistona, mutta myöhemmin hänestä tuli tutkija. Osa kerätystä aineistosta ilmestyi nimellä Norske Folkeeventyr i (1841–1844).


title: Hi-Five

text: Hi-Five oli yhdysvaltalainen R&B-kvintetti Wacosta, Texasista. Yhtye perustettiin vuonna 1990 ja koostui Tony Thompsonista, Roderick ”Pooh” Clarkista, Marcus Sandersista, Russell Nealistä ja Toriano Easleystä. Treston Irby korvasi myöhemmin Easleyn.


title: Hi-Five

text: Hi-Five julkaisi eponyymin esikoisalbuminsa "Hi-Five" vuonna 1990. Albumin kappale ”I Like the Way (The Kissing Game)” sijoittui Billboard Hot 100 -listan ensimmäiselle sijalle.


title: Brigitte Engelhard

text: Brigitte Engelhard (s. 1949 Salzburg) on itävaltalainen pianisti, cembalisti ja urkuri. Hän valmistui Mozarteumista solistin diplomilla sekä pianon- että cembalonsoitossa. Hän on haluttu solisti ja kamarimusiikin esittäjä kansainvälisellä tasolla. Hän on kiertänyt esiintymässä Euroopassa, Yhdysvalloissa ja Aasiassa; lisäksi hän on tehnyt useita levytyksiä. Koska Engelhard tuntee laajasti eri kosketinsoittimia, hänellä on mahdollisuus tulkita musiikkia niin historiallisin esittämistekniikoin kuin modernein tavoin.


title: Brigitte Engelhard

text: Engelhard on kaiken lisäksi opettaja Salzburgin Mozarteumissa.


title: Johan Lilius (professori)

text: Carl Johan Lilius (s. 22. elokuuta 1964 Helsinki) on Lilius-sukuun kuuluva Åbo Akademin tietotekniikan professori.


title: Johan Lilius (professori)

text: Johan Lilius syntyi professori, pääjohtaja Henrik Liliuksen ja professori Pirkko Laineen perheeseen. Hänen puolisonsa vuodesta 1994 on puheterapeutti Katriina Kirjavainen. Liliuksesta tuli Åbo Akademin tietotekniikan professori vuonna 2001. Lilius valmistui diplomi-insinööriksi Teknillisestä korkeakoulusta 1989 ja väitteli sielä tekniikan tohtoriksi 1995. Hän on erikoistunut sulautettujen järjestelmien tietotekniikkaan ja tutkinut myös formaaleja kieliä. Lilius on laatinut alaltaan yli 150 tieteellistä julkaisua ja viitisenkymmentä teknistä raporttia sekä ohjannut kymmenkunta väitöstyötä ja useita kymmeniä muita opinnäytteitä.


title: Rick Hoffman

text: Rick Edward Hoffman (s. 12. kesäkuuta 1970) on yhdysvaltalainen näyttelijä. Hänet tunnetaan parhaiten roolistaan Louis Littinä televisiosarjassa "Pukumiehet".


title: Rick Hoffman

text: Hoffman syntyi New Yorkissa Charlie ja Gail Hoffmannille ja varttui Roslyn Heightsissa New Yorkin osavaltiossa. Hoffman on juutalainen. Hän valmistui Old Westburyn The Wheatley Schoolista ennen Arizonan yliopistoon menemistä. Valmistumisen jälkeen hän muutti Los Angelesiin, Kaliforniaan aloittaakseen näyttelijänuran.


title: Olavi Lindén

text: Erkki Olavi Lindén (s. 6. joulukuuta 1946 Tammisaari) on palkittu suomalainen teollinen muotoilija.


title: Olavi Lindén

text: Olavi Lindén syntyi yrittäjä, sorvaaja Erkki Lindénin ja Inkeri Aallon perheeseen. Hänen puolisonsa on tekstiiliopettaja Eivor Öhman. Lindén tuli ylioppilaaksi 1965 ja valmistui insinööriksi 1970. Hän toimi pitkään Fiskarsin palveluksessa, tuotantopäällikkönä 1970–1972, tuotekehittäjänä ja laatupäällikkönä 1972–1987 sekä tuotekehityspäällikkönä ja muotoilijana vuodesta 1987. Fiskarsin työurallaan, joka kesti vuoteen 2009, Lindén suunnitteli muun muassa useita kymmeniä työkaluja rikkaruohonpoistajasta retkikirveeseen ja oksasaksiin. Hänet tunnetaan myös Olof Bäckströmin alkujaan suunnittelemien Fiskarsin oranssikahvaisten saksien toisena suunnittelijana. Jäätyään eläkkeelle Lindén on paneutunut jousisoittimien suunnitteluun.


title: Jade (yhtye)

text: Jade on yhdysvaltalainen hip hop soul -yhtye, joka oli alun perin toiminnassa vuosina 1991–1997, mutta joka on jälleen ollut toiminnassa vuodesta 2014 alkaen. Yhtye koostui alun perin Tonya Kellystä, Joi Marshallista ja Di Reedistä. Lyhyen mutta menestyksekkään uransa aikana Jade on julkaissut kaksi studioalbumia, yhden livealbumin sekä useita R&B-singlejä.


title: Kaavin majakka

text: Kaavin majakka () sijaitsee Virossa Saarenmaalla Sõrvenniemellä Kaavin kylässä. Se on rakennettu vuonna 1954 ja maalattu ruskea-valkoraidalliseksi.


title: Kaavin majakka

text: Majakka on rakennettu betonista. Se on maalattu punaruskeaksi sekä ylhäältä että alhaalta, ja keskellä on valkoinen raita. Majakka sijaitsee noin 300 metriä rannasta. Rakentamisen jälkeen majakan ympärillä oleva metsä on kasvanut, mikä on vaikeuttanut majakan näkymistä mereltä päin. Tilalle onkin suunniteltu uutta majakkaa, joka olisi lähempänä merta.


title: Asus Tinker Board

text: ASUS Tinker Board on yhden piirilevyn tietokone, jonka Asus julkaisi alkuvuodesta 2017. Sen fyysinen koko ja GPIO-nastojen sijainti on suunniteltu yhteensopivaksi toisen sukupolven ja sitä uudempien Raspberry Pi -mallien kanssa. Ensimmäisessä versiossa on 4K video, 2GB levyyn kolvattua keskusmuistia, gigabitin Ethernet ja 1.8 GHz:n Rockchip RK3288 -prosessori.


title: Asus Tinker Board

text: ASUS:in aikomus julkaista yhden piirilevyn tietokone vuoti julki pian vuoden 2017 CES-elektroniikkamessujen jälkeen SlideShare-palvelun kautta. Alun perin Asus suunnitteli julkaisevansa tuotteen vasta helmikuussa 2017, mutta Britannian maahantuoja rikkoi kieltoa ja aloitti myynnin ja mainostamisen 13. helmikuuta, jolloin Asuksen markkinointiosasto ei ollut vielä valmis. Myöhemmin ASUS teki oman version; Amazonin mainossivuston päiväys on muutettu jälkikäteen muotoon 13. maaliskuuta 2017 ja lopulta se poistettiin kokonaan. Kuitenkin 24. maaliskuuta Tinker tuli uudelleen myyntiin Amazonin kautta. ASUS ilmoitti tilannekatsauksessaan että tuote on nyt täydessä tuotannossa.


title: Asus Tinker Board

text: Aluksi tietoa oli saatavilla vain erittäin vähän koska tuotteesta oli tehty vain muutama prototyyppi. Testeissä havaittiin että tuote on suurin piirtein kuin Raspberry Pi 3 kahdella prosessorilla ja se on 32 bittinen. Koska PI 3:sta ei vielä ollut julkaistu 64-bittistä versiota, vertailua ei voitu vielä tehdä.


title: Asus Tinker Board

text: Viimeisimmissä testeissä havaittiin että WLAN on hidas, vain noin 30Mbit/s kun gigabitin ethernet sallii täyden 950 Mbit/s nopeuden. Keskusmuistin havaittiin olevan 25 % nopeampi kuin Pi 3. SD kortin (mikroSD) haku on 37 MiB/s eli noin kaksi kertaa nopeampi (verrattuna tyypilliseen 18 MiB/s kuten Pi 3) koska Tinker Boardissa on SDIO 3.0 liitäntä minkä ansiosta lukeminen voi tapahtua jopa 770 MiB/s nopeudella.


title: Imatsaliili

text: Imatsaliili eli enilkonatsoli (CHNClO) on imidatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina. Lisäksi sitä käytetään eläinlääketieteessä sieni-infektioiden hoitoon.


title: Imatsaliili

text: Imatsaliili on huoneenlämpötilassa kellertävänruskeaa hieman öljymäistä kiinteää ainetta. Yhdiste liukenee vain vähäisessä määrin veteen ja hyvin muun muassa metanoliin ja tolueeniin. Imatsaliili tehoaa useiin sienipatogeeneihin. Imatsaliili ärsyttää silmiä ja voi olla maksatoksista. Antifungaaliset ominaisuudet perustuva sienien tarvitsemien sterolien biosynteesin estoon.


title: Imatsaliili

text: Imatsaliilin valmistuksen ensimmäisessä vaiheessa 2,4-diklooriasetofenoni bromataan. Muodostuva yhdiste reagoi natriumborohydridin kanssa muodostaen epoksidin. Seuraavassa vaiheessa yhdisteen epoksidiryhmä reagoi imidatsolin kanssa. Imatsaliilin synteesin viimeinen vaihe on reaktio allyylikloridin kanssa. Imatsaliilia käytetään fungisidina muun muassa peruna-, hedelmä-, vihannes- ja koristekasviviljelmillä. Sitrushedelmät ja banaanit voidaan käsitellä aineella sadonkorjuun jälkeen estämään kuljetuksenaikaista homehtumista. Imatsaliili on hyväksytty käytettäväksi muun muassa Euroopan unionin alueella. Eläinlääketieteessä imatsaliilia voidaan käyttää muun muassa koirien, hevosten, kissojen ja karjan sieni-infektioiden hoitoon.


title: Matteo Salvini

text: Matteo Salvini (s. 9. maaliskuuta 1973 Milano) on italialainen poliitikko, joka on toiminut Italian sisäministerinä ja varapääministerinä 1. kesäkuuta 2018 lähtien. Hän on myös oikeistopuolue Legan (ent. Pohjoisen liitto) johtaja vuodesta 2013. Hänet valittiin Euroopan parlamentin jäseneksi vuonna 2004.


title: Heavy Airlift Wing

text: Heavy Airlift Wing (HAW) on kansainvälinen sotilasilmakuljetusorganisaatio, joka on sijoitettu Unkariin Pápan lentotukikohtaan. HAW perustettiin virallisesti 27.7.2009 osana strategisen ilmakuljetuskyvyn hanketta (Strategic Airlift Capability, SAC), joka hankki käyttöönsä kolme Boeing C-17 Globemaster III -kuljetuskonetta. Koneissa on Unkarin kansallisuustunnukset. HAW:n tämänhetkinen komentaja on Norjan ilmavoimien eversti. HAW:n vahvuus on enintään 155 sotilashenkilöä 12 jäsenmaasta, jotka ovat Alankomaat, Bulgaria, Liettua, Norja, Puola, Romania, Ruotsi, Slovenia, Suomi, Unkari, Viro ja Yhdysvallat. SAC-jäsenmaat lähettävät henkilöstöään HAW:iin tilapäisiin tai pysyviin tehtäviin.


title: Heavy Airlift Wing

text: SAC-jäsenmaat ovat HAW:n toiminnan alusta saakka tilanneet kuljetuksia joukoilleen ja kalustolleen, joita niiden on lähetettävä, sijoitettava tai uudelleensijoitettava voidakseen tukea kansallisten velvoitteidensa tai YK:n, EU:n tai Naton jäseninä niille lankeavien velvoitteiden täyttämistä sekä harjoitusten, koulutuksen ja humanitaarisen avun toteuttamista. Tällaisia jo päättyneitä tai edelleen jatkuvia tehtäviä ovat esimerkiksi ISAF- (2009–14) ja Resolute Support (2015–) -kriisinhallintaoperaatiot Afganistanissa, Unified Protector -operaatio Libyassa (2011), YK:n MINUSMA-kriisinhallintaoperaatio Malissa (2013–), EU:n sotilaallinen EUFOR RCA -kriisinhallintaoperaatio Keski-Afrikan tasavallassa (2014–15) ja YK:n MINUSCA-kriisinhallintaoperaatio Keski-Afrikan tasavallassa (2015–). Lisäksi HAW on toteuttanut tehtäviä logistisena tukena Ukrainassa vuonna 2014 tapahtuneen Malaysia Airlinesin lento 17:n maahansyöksyn tutkimuksille. HAW on myös tukenut merkittäviä humanitaarisia operaatioita, kuten esimerkiksi avustusoperaatioita maanjäristyksen seurauksista kärsineessä Haitissa vuonna 2010, tulvista kärsineessä Pakistanissa vuonna 2010 ja hurrikaanivahinkoja kokeneella Saint-Martinin saarella vuonna 2017. Tehtävät on suoritettu onnistuneesti, turvallisesti ja kustannustehokkaasti. HAW on vuodesta 2009 alkaen osoittanut, mitä voidaan saavuttaa yhdistämällä ja jakamalla resursseja ja asiantuntemusta.


title: Heavy Airlift Wing

text: HAW ei kuulu Naton, EU:n tai YK:n komentorakenteeseen, mutta sen toimintaa valvoo SAC:n ohjausryhmä ja se tukeutuu Naton alaiseen asiantuntijaorganisaatio NAMPO:on (Nato Airlift Management Programme Office). NAMPO vastaa valtaosin SAC:n C-17-koneiden tarvitseman teknisen ja logistisen tuen ja koulutuksen hankinnoista Yhdysvaltain hallitukselta tämän Foreign Military Sales (FMS) -sotatarvikevientijärjestelyjen puitteissa. Tähän kuuluu myös C-17-koneiden huolto valmistaja Boeingin kanssa toteutetulla sopimusjärjestelyllä.


title: Heavy Airlift Wing

text: HAW:n johtopaikoille valitaan edustajat jäsenvaltioista, joilla on SAC-hankkeessa suurimmat kansalliset lentotuntiosuudet. Edustettuina ovat Alankomaat, Norja, Ruotsi ja Yhdysvallat.


title: Heavy Airlift Wing

text: Eversti Bjørn Gohn-Hellum Norjan kuninkaallisista ilmavoimista on Heavy Airlift Wingin komentaja.


title: Heavy Airlift Wing

text: Eversti James S. Sparrow Yhdysvaltain ilmavoimista on Heavy Airlift Wingin apulaiskomentaja.


title: Heavy Airlift Wing

text: Sotilasmestari Jerry S. Glover Yhdysvaltain ilmavoimista on Heavy Airlift Wingin vanhempi neuvonantaja-aliupseeri.


title: Heavy Airlift Wing

text: Heavy Airlift Wingin muodostavat HAW Command Staff (HAW:n esikunta), Command and Control Squadron (C2S), Heavy Airlift Squadron (HAS) ja Logistics Support Squadron (LSS).


title: Heavy Airlift Wing

text:
HAW Command Staffin (HAW:n esikunnan) muodostavat Wing Administrational Office (HAW Admin), Executive Assistance (HAW Exec), Protocol, Public Affairs, Legal Advisory, Safety ja Quality Assurance.
Esikunnan päällikkönä on HAW Command Executive Officer, ja Safety- ja Quality Assurance -sektoreita johtaa HAW Quality Manager.


title: Heavy Airlift Wing

text:
HAW:n Command and Control Squadron (C2S) toimii yhdyssiteenä kaikessa HAW:n sisäisessä sekä lennoston ja SAC-jäsenmaiden välisessä yhteydenpidossa näiden operatiivisista ilmakuljetusvaatimuksista. C2S:n vahvuuteen kuuluu yksi suomalainen.
C2S:n tehtävänä on vastaanottaa jäsenmailta operatiivisia ilmakuljetusvaatimuksia ja sovittaa ne toteuttamiskelpoisiksi tehtäviksi. C2S pitää huolta siitä, että pyydetyt tehtävät ovat poliittisesti toteuttamiskelpoisia ja että haluttu kuorma on kuljetettavissa ilmateitse.
Lisäksi se määrittelee tehtävien etusijaisuuden ja auttaa määrittämään tarvittavan toimituspäivän. C2S tekee tiivistä yhteistyötä SAC-hanketta tukevan NAMPO-organisaation, Pápan lentotukikohdan ja Pápaan sijoitetun Boeingin tiimin kanssa. Yhteistyöllä varmistetaan kaiken ilmakuljetustehtävien toteuttamisen kannalta tarvittavan operatiivisen, hallinnollisen ja teknisen tuen saatavuus.


title: Heavy Airlift Wing

text: C2S:n henkilöstö on jaettu kolmeen sektoriin: tehtävän suunnittelu ja toteutus, diplomaattiset selvitykset ja hallinnollinen tuki. C2S on erityisen monikansallinen, sillä sen henkilöstö edustaa useimpia kaikkiaan 12 SAC-jäsenmaasta. Siinä ovat edustettuina Alankomaat, Norja, Puola, Romania, Ruotsi, Slovenia, Suomi ja Unkari.


title: Heavy Airlift Wing

text: Yksi Heavy Airlift Squadronin käytössä olevista C-17-kuljetuskoneista.


title: Heavy Airlift Wing

text: Heavy Airlift Squadron (HAS) on maailman ensimmäinen ja ainoa monikansallinen operatiivinen C-17-laivue. Sen vahvuuteen kuuluu yksi suomalainen.


title: Heavy Airlift Wing

text: HAS koostuu HAW:n lentomiehistöistä sekä tiedusteluun, taktiikkaan, koulutukseen, standardisointiin ja arviointiin, HAW:n taisteluturvallisuuteen ja lentotoiminnan hallintaan erikoistuneista toiminnoista.


title: Heavy Airlift Wing

text: HAS:n toiminta juontaa alkunsa Yhdysvaltain ilmaliikkuvuusjärjestelmän koulutuksesta, toimintaperiaatteista ja normeista. C-17-kuljetuskoneen pääkäyttäjän Yhdysvaltain ilmavoimien operaatiot perustuvat kyseiseen ilmaliikkuvuusjärjestelmään.


title: Heavy Airlift Wing

text: HAS on myös soveltanut parhaita käytänteitä C-17:n sisaruslaivueista Yhdysvaltain, Kanadan, Australian ja Ison-Britannian ilmavoimissa.


title: Heavy Airlift Wing

text: Laivueen rakenne, toimintaperiaatteet ja menettelytavat on suunniteltu tukemaan toiminnallisesti strategisen ilmakuljetuskykyhankkeen jäsenvaltioiden strategisia toimintaperiaatteita ja käsittämään taistelujoukkojen ilmakuljetuksia ja humanitaarisia ilmakuljetuksia jäsenvaltioiden tarvitsemissa paikoissa tarvittavina aikoina.


title: Heavy Airlift Wing

text: HAS:n lentomiehistöillä on monipuoliset taustat lentämisestä ja työskentelystä kansallisten asevoimiensa rahtikone-, hävittäjä- ja helikopteritoiminnassa. Yhdysvaltalaista henkilöstöä lukuun ottamatta kukaan lentomiehistöihin kuuluvista ei ollut saanut C-17-koulutusta ennen siirtymistään HAW:iin.


title: Heavy Airlift Wing

text: Suoritettuaan C-17-koulutuksen sekä Yhdysvalloissa että Pápassa HAS:n lentomiehistöt pystyvät yltämään korkealle taitotasolle kyseisen ilma-aluksen erilaisten suorituskykyjen hyödyntämisessä.


title: Heavy Airlift Wing

text: Tällä hetkellä HAS on ainoa Yhdysvaltain hallituksen FMS-sotatarvikevientijärjestelyihin perustuva C-17-yksikkö, joka on koulutettu hyödyntämään kaikkia C-17-koneen maahanlasku- ja ilmapudotustehtävien suorituskykyjä.


title: Heavy Airlift Wing

text: Lisäksi vähintään 50 prosenttia HAS:n ilma-alusten päälliköistä pystyy suorittamaan ilmatankkaustehtäviä. Vahvuuteen kuuluu myös kaksi lentomiehistöä, jotka pystyvät yhdellä ilma-aluksella toteutettaviin raskaan kaluston, kuormalavarahdin ja henkilöstön pudotuksiin kaikkina aikoina.


title: Heavy Airlift Wing

text: Logistics Support Squadronin vastuulla on toteuttaa HAW:lle erilaisia toimintoja. Se koostuu Maintenance-, Supply-, Aerial Port- ja Life Support -ryhmistä. Sen vahvuuteen kuuluu kaksi suomalaista.


title: Heavy Airlift Wing

text: LSS:n matkamekaanikot (Flying Crew Chiefs) ovat lentoteknisen alan asiantuntijoita ja kuuluvat C-17-lentomiehistöihin vastuualueenaan kuljetuskoneen tekniset järjestelmät lentotehtävien aikana. Vehicle Management huolehtii SAC-ajoneuvojen pitämisestä huippukunnossa ajoluvallisten kuljettajien käyttöä varten. LSS Supply pitää yhteistyössä Boeing Companyn kanssa huolta siitä, että ilma-alusten huoltohenkilöstöllä on käytettävissään tarvittavat osat ja laitteet niin kotiasemalla kuin lentotehtävien reittiasemilla. LSS Life Support varmistaa lentomiehistöjen lentovarusteiden kunnossapidon lentomiehistöjen turvallisuuden parantamiseksi.


title: Heavy Airlift Wing

text: LSS Aerial Port pitää huolta matkustajien turvallisesta siirtymisestä ilma-alukseen ja siitä pois sekä rahdin turvallisesta kuormaamisesta ja purkamisesta kotiasemalla ja varmistaa vaarallisten aineiden kuljetusmääräysten noudattamisen kaikilla niillä asemilla, joilta SAC:n C-17-koneet noutavat rahtia.


title: Heavy Airlift Wing

text: Lisäksi LSS tekee jatkuvaa yhteistyötä Pápan lentotukikohdan ja Unkarin siviiliviranomaisten kanssa monissa toimintaa tukevissa asioissa, jotka koskevat esimerkiksi polttoaineita, maakuljetuksia, tulliasiointia ja muita palveluja.


title: Heavy Airlift Wing

text: Strategic Airlift Capability


title: Karsikas

text: Karsikas on seuraavien henkilöiden sukunimi:


title: Cláudia Pascoal

text: Cláudia Rafaela Teixeira Pascoal (s. 12. lokakuuta 1994 Gondomar, Portugali) on portugalilainen laulaja. Hän edusti Portugalia kappaleella "O jardim" vuoden 2018 Eurovision laulukilpailussa, Lissabonissa.


title: O jardim

text: O jardim on portugalilaisen laulajan Cláudia Pascoalin esittämä kappale, jolla hän edusti Portugalia vuoden 2018 Eurovision laulukilpailussa.


title: O jardim

text: Kappale pääsi suoraan kilpailun finaaliin, koska Portugali oli voittanut edellisen vuoden kilpailun. Finaalissa kappale sijoittui viimeiseksi 39 pisteellä.


title: Cameron Troy Duncan

text: Cameron Troy Duncan (20. huhtikuuta 1986 – 12. marraskuuta 2003) oli uusiseelantilainen käsikirjoittaja ja ohjaaja. Duncan teki lukuisia kotivideoita, mutta vain kaksi lyhyt elokuvaa: "DFK6498" ja "Strike Zone" sekä muutaman mainosvideon ennen kuolemaansa vain 17-vuotiaana osteosarkoomaan. Osteosarkooma on tyypiltään aggressiivinen, harvinainen syöpä, joka alkaa luusta ja levittää etäpesäkkeitä keuhkoihin. Cameronin kuoleman jälkeen hänen töitään ja dokumentti hänestä julkaistiin DVD:llä.


title: Jason Belmonte

text: Jason Belmonte (s. 29. heinäkuuta 1983) on australialainen ammattikeilaaja. Hän on tullut kuuluisaksi etenkin kahden käden heittotyylistään ja on Osku Palermaan kanssa ensimmäisiä ammattilaisia tällä pelitavalla. Hänet on valittu neljästi PBA:n vuoden pelaajaksi, joista kolme perättäisinä vuosina. Vuoteen 2018 mennessä hän on tienannut 1,1$ miljoonaa ja 21 300 -sarjaa, joista yksi televisioitiin PBA:n 20. TV-300 -sarjana. Tuolla suorituksella hän lunasti itselleen 10 000 Yhdysvaltain dollarin bonuksen.


title: Jason Belmonte

text: Belmonte syntyi Orangen kaupungissa, New South Walesissa, Australiassa. Keilauksen hän aloitti jo kaksivuotiaana vanhempiensa keilahallissa, joka on edelleenkin hänen kotihallinsa.


title: Jason Belmonte

text: Ammattilaisuran hän aloitti 2008 siirtyessään Pohjois-Amerikassa pelattavalle PBA-kiertueelle. Tuolloin poikkeavan pelitapansa lisäksi hän keräsi huomiota pallonsa teholla, sillä pyörinnän ja vauhdin määrä oli huomattavan suuri muihin nähden. Hänet valittiinkin vuoden tulokkaaksi 2008–2009. Belmonte on saavuttanut 17 PBA-turnausvoittoa, joista 9 major-tasoisia. Hänet on valittu vuoden pelaajaksi vuosina 2013–2015 ja 2017. Hän on ensimmäinen pelaaja, joka on voittanut vuoden aikana kolme Major-tason PBA-turnauksia. Hän on 47. PBA-kiertueella miljoonatulot tienannut pelaaja ja teki tämän vielä ennätyksellisillä 131 pelatulla turnauksella, edeltävä ennätys oli Wes Malottin 180 turnausta. Belmonte on pelannut myös useamman vuoden PBA-seura L.A.X.:n riveissä.


title: Jason Belmonte

text: Jason on STORM-pallovalmistajan tallipelaaja. Hän on ollut kehittämässä kahta BELMO-brändiä kantavaa palloa Timeless ja Drive. Keilakenkävalmistaja Dexter on valmistanut hänelle useammat signatuurikengät. 2017 Wanna play studios Ltd. julkaisi androidille mobiilipelin Bowling by Jason Belmonte. Hänellä on myös oma franchise-myynti.


title: Pietarin Béthencourt

text: Pietarin Béthencourt ( 21. maaliskuuta 1626, Vilaflor, Tenerife – 25. huhtikuuta 1667, Antigua Guatemala, Guatemala) oli Espanjan lähetyssaarnaaja Guatemalassa ja pyhimys katolisesta kirkosta.


title: Anchietan Joosef

text: Anchietan Joosef (, 19. maaliskuuta 1534 San Cristóbal de La Laguna, Teneriffa – 9. kesäkuuta 1597 Anchieta, Brasilia) oli Espanjan lähetyssaarnaaja Brasiliassa ja pyhimys katolisesta kirkosta.


title: H. P. Lovecraft – Historiallinen seura

text: H. P. Lovecraft – Historiallinen seura ry. on kesällä 2010 perustettu kauhu-, scifi- ja fantasiakirjailija H. P. Lovecraftin muistolle omistettu seura. Seuran tarkoituksena on ylläpitää ja edistää kiinnostusta kauhukirjallisuuteen, tukea jäsentensä kirjallisia harrastuksia, luoda uusia lukuja Cthulhu-myytokseen, jakaa tietoa H. P. Lovecraftista ja tuottaa mahdollisuuksien mukaan myös muita lovecraftiaanisia aktiviteetteja.


title: H. P. Lovecraft – Historiallinen seura

text: Seuran näkyvimpään toimintaan kuuluu jäsenlehden julkaiseminen. Pääasiallinen painopiste on H. P. Lovecraftin laajassa sekä moniulotteisessa kirjallisessa perinnössä, mutta se ei sulje pois myöskään muita kauhun muotoja tai aihepiirin avaraa käsittelyä.


title: H. P. Lovecraft – Historiallinen seura

text: Jäsenlehden ensimmäinen numero julkaistiin vuonna 2011 nimellä "Nyarlathotep", minkä jälkeen nimi muutettiin muotoon "Kuiskaus pimeässä". Lehti ilmestyy noin pari kertaa vuodessa ja sisältyy jäsenmaksuun. Irto- ja/tai jälkinumeroita on saatavilla seuran sivuilla, hyvin varustetuissa kivijalkakaupoissa sekä aihepiiriä sivuavilla festareilla ja coneissa.


title: H. P. Lovecraft – Historiallinen seura

text: Seuran muuhun toimintaan kuuluu paikallisosastojen järjestämät lukupiirit, elokuvaillat ja roolipelipäivät (mm. "Arkham Horror", "Call of Cthulhu") sekä aktiivinen osallistuminen seuran omalle keskustelufoorumille.


title: H. P. Lovecraft – Historiallinen seura

text: HPLHS aloitti kesäkuussa 2012 yhteistyön arvostetun amerikkalaisen sisarseuransa, The H. P. Lovecraft Historical Societyn (HPLHS) kanssa.


title: Sofia Open

text: Sofia Open on tammikuussa Sofiassa, Bulgariassa järjestettävä tennisturnaus. Turnaus järjestettiin ensimmäisen kerran vuonna 2016. Turnaus pelataan Arena Armeecissa. Turnaus kuuluu miesten ATP World Tour 250 -sarjaan.


title: Liity kirkkoon

text: Liity kirkkoon on verkkopalvelu jonka kautta voi liittyä Suomen evankelis-luterilaiseen kirkkoon. Kirkkoon voi liittyä myös täyttämällä lomakkeen, joka postitetaan seurakuntaan. Kirkkoon liittyvä kastetaan, ja 15 vuotta täyttänyt käy rippikoulun. Alle 18-vuotiaalta liittyjältä tarvitaan huoltajan suostumus.


title: Tappo (Västanfjärd)

text: Tappo on kylä Kemiönsaaren kunnan Västanfjärdissä. Tappo on Västanfjärdin pohjoisin kylä. Sen naapurikylät ovat Nivelax, Kobböle ja Smedsböle.


title: Tappo (Västanfjärd)

text: Tapposta ja sen lähikylistä on löytynyt kivikautisia ja pronssikautisia jäännöksiä. Varmuudella ei osata sanoa, onko alueella ollut vakituista asutusta tuohon aikaan. Nimi on suomalaisperäinen ja tarkoittaa humalatarhaa. Kylässä on 1880-luvulta peräisin oleva vesimylly, joka on museoitu.


title: Havets röst

text: Havets Röst on pohjoismaisille ja baltialaisille klassisille laulajille tarkoitettu laulukilpailu, joka järjestetään Maarianhaminassa Ahvenanmaalla. Kilpailun osallistuja saa olla enintään 30-vuotias. Ensimmäinen kilpailu oli vuonna 2017. Vuodesta 2018 alkaen kilpailun järjestää Sångvik rf kahden vuoden välein. Kilpailussa ei haeta voittajaksi vain teknisesti parasta ääntä, vaan laulajaa, joka "tuo yhteen puhtaasta elämästä, ystävyydestä, yhteisöllisyydestä ja kulttuuriarvojen edistämisestä kiinnostuneet taiteessa ja musiikissa". Kilpailun palkinnot on luovuttanut Anders Wiklöf.Yleisön suosikki Martin Lissel, baritoni, Ruotsi


title: Havets röst

text: Juryn erikoispalkinto Alina Koivula, sopraano, Suomi


title: Hans-Erik Lindqvist

text: Hans-Erik Johan Lindqvist (s. 21. heinäkuuta 1954 Närpiö) on Närpiön kaupunginjohtaja.


title: Hans-Erik Lindqvist

text: Hans-Erik Lindqvist syntyi maanviljelijä Hugo Lindqvistin ja Saga Bölingin perheeseen. Lindqvist tuli ylioppilaaksi 1974, suoritti maamieskoulun 1976 ja metsätutkinnon Helsingin yliopistossa 1981. Hän oli Vaasan piirimetsälautakunnan palveluksessa 1981–1982, Närpiön metsänhoitoyhdistyksen 1982–1983 ja Vaasan maaseutupiirin 1983–1985. Helsingin yliopiston kurssivastaavana Närpiössä Lindqvist toimi 1985, hankintapäällikkönä Vaasassa 1986–1991, Pohjanmaan metsälautakunnan metsänhoitajana ja johtajana 1991–1996, Rannikon metsäkeskuksen johtajana Espoossa 1996–1997 ja Mittaportti-yhtiön esimiehenä Kaskisissa 1997–1998. Oltuaan Pohjanmaan metsänhoitoyhdistysten toiminnanjohtajana 1998–1999 ja Rannikon metsäkeskuksen viranomaispäällikkönä Vaasassa 2000–2006 hänestä tuli Närpiön kaupunginjohtaja vuonna 2007. Lindqvist on toiminut Närpiössä myös maanviljelijänä vuodesta 1987.


title: Asine

text: Asine () voi viitata seuraaviin:


title: Lesley Manville

text: Lesley Manville (s. 12. maaliskuuta 1956 Brighton, Englanti, Yhdistynyt kuningaskunta) on englantilainen näyttelijä, joka on tehnyt pitkän uran teatterissa, elokuvissa ja televisiossa. Teatterissa hän on näytellyt muun muassa Royal Shakespeare Companyssä ja Royal Court -teatterissa. Elokuvissa Manville on tehnyt pitkään yhteistyötä ohjaaja Mike Leigh’n, jonka vuoden 2010 "Vuosi elämästä" teki hänet paremmin tunnetuksi myös valkokankaalla. Hänet on palkittu muun muassa teatterialan Olivier-palkinnolla, ja hän on ollut ehdolla Oscariin ja Baftan televisiopalkintoon.


title: Lesley Manville

text: Lesley Manville syntyi Brightonissa. Hänen isänsä oli taksikuski ja äitinsä entinen balettitanssija. Lesley oli nuorena lupaava laulaja ja voitti kahdesti Sussexin alle 18-vuotiaiden sopraanomestaruuskilpailun.


title: Lesley Manville

text: Laulutaitojensa ansiosta Manville pääsi 16-vuotiaana Lontoon Italia Conti Academy of Theatre Arts -oppilaitokseen. Manvillen opettaja Arlene Phillips kysyi häntä liittymään Hot Gossip tanssiseurueeseen. Manville kuitenkin kieltäytyi. Manville sai 1970-luvulla roolin Emmerdale Farm -nimisestä televisiosarjasta, jossa esiintyi 80 jaksossa.


title: Lesley Manville

text: Emmardalesta Manville pääsi Royal Shakespeare Company -teatteriseurueeseen. Tuona aikana hän tapasi ensimmäisen kerran elokuvaohjaaja Mike Leigh’n. 1980-luvulla Manvillen tärkeimpiä vaikuttajia olivat Max Stafford-Clark ja Caryl Churchill. He auttoivat häntä pääsemään vakavampiin rooleihin. Manvillen 1980-luvun merkittävimpiä rooleja olivat Royal Court -teatterissa Churchillin "Top Girls" ja "Serious Money" ja Andrea Dunbarin "Rita, Sue and Bob Too" sekä RSC:n "Miten haluatte" ja "Les Liaisons Dangereuses".


title: Lesley Manville

text: Elokuvapuolella Manville on ollut Mike Leigh’n vakituinen yhteistyökumppani. Hän on näytellyt muun muassa Leigh’n elokuvissa "Suuria toiveita" (1988), "Salaisuuksia ja valheita" (1996), "Topsy-Turvy – mullin mallin" (1999), "Kaikki tai ei mitään" (2002), "Vera Drake" (2004) ja "Vuosi elämästä" (2010).


title: Lesley Manville

text: "Vuosi elämästä" nosti Manvillen suosiota, ja hän on sen jälkeen saanut useita palkintoehdokkuuksia ja tunnettuja rooleja. Hän on näytellyt muun muassa Hollywood-elokuvassa "Maleficent – Pahatar" ja palkittu Britannian teatterialan Olivier-palkinnolla näytelmästä "Ghosts". Televisiosarjasta "River" hän oli Baftan televisiopalkintoehdokkaana. Sen jälkeen hän sai pääroolin komediasarjasta "Mum" ja oli Oscar-ehdokkaana elokuvasta "Phantom Thread".


title: Timo Louna

text: Timo Isto Juhani Louna (s. 8. helmikuuta 1965 Lahti) on Keuruun entinen kaupunginjohtaja ja Päijät-Hämeen hyvinvointiyhtymän strategiajohtaja.


title: Timo Louna

text: Timo Louna syntyi Erkki Lounan ja Viena Lounan (o.s. Kaivolainen) perheeseen. Hänen puolisonsa on maatalous- ja metsätieteiden maisteri, agronomi Sari Louna (o.s. Saarimäki). Louna kirjoitti ylioppilaaksi vuonna 1984 ja valmistui maatalous- ja metsätieteiden maisteriksi ja metsänhoitajaksi Helsingin yliopistosta vuonna 1992. Hän oli Kuusamon elinkeinojohtaja 1995–2001. Keuruun kaupunginjohtajaksi Louna valittiin vuonna 2001. Hän irtisanoutui kesällä 2015 ja siirtyi Päijät-Hämeen hyvinvointiyhtymän toimitusjohtajaksi, mutta irtisanoi itsensä tästä tehtävästä joulukuussa 2016 ja siirtyi hyvinvointiyhtymän strategiajohtajaksi.


title: Tii Niemelä

text: Kerttu Siviä (Tii) Niemelä (20. maaliskuuta 1917 Porvoo – 31. tammikuuta 2018 Helsinki) oli suomalainen laulaja (sopraano) ja pedagogi. Hän opiskeli laulua Sibelius-Akatemiassa Ingeborg Funtekin ja Lahja Lingon oppilaana 1937–1940 ja 1942–1944 sekä myöhemmin yksityisesti Antti Sovijärven johdolla.


title: Tii Niemelä

text: Sota-aikana Niemelä palveli lottana ja viihdytysjoukoissa. Hän piti menestyksekkään ensikonsertin Helsingissä vuonna 1944 säestäjänään Taneli Kuusisto ja teki sen jälkeen konserttikiertueita paitsi kotimaassa myös Pohjoismaissa, Englannissa ja Yhdysvalloissa. Kiertueilla häntä säesti Pentti Koskimies, jonka kanssa hän oli avioitunut vuonna 1944. Esiintymistä hän jatkoi 1950-luvulle saakka ja toimi laulajanuransa jälkeen laulunopettajana.


title: Tii Niemelä

text: Niemelää arvostettiin lied-laulajana, ja hänen ohjelmistoonsa sisältyi erityisesti Franz Schubertin ja Yrjö Kilpisen lauluja.


title: Tii Niemelä

text: Niemelä asui Lallukan taiteilijakodissa. Hän eli satavuotiaaksi, ja hän oli kuollessaan talon vanhin asukas.


title: Châtel-Guyon

text: Châtel-Guyon on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 22 kilometriä departementin pääkaupungista Clermont-Ferrandista pohjoiseen. Kunnan nimi kirjoitettiin vuoteen 2007 saakka muodossa Châtelguyon.


title: Châtel-Guyon

text: Châtel-Guyon sijaitsee Auvergnen tulivuorialueen luonnonpuistossa ("Parc naturel régional des volcans d'Auvergne"). Se on perinteinen kylpyläkaupunki, jossa on useita festivaaleja ja tapahtumia ympäri vuoden houkuttelemassa matkailijoita.


title: Mylai

text: Mylai (, ) voi viitata seuraaviin:


title: Heidi Bagstevold

text: Heidi Bagstevold (s. 10. heinäkuuta 1987) on norjalainen suunnistuksen maailmanmestari. Hän oli voittamassa kultaa Norjalle Sotkamon MM-kilpailuissa 2013 ja hopeaa Invernessin MM-kilpailuissa 2015 Henkilökohtaisesti hän saavutti hopeaa keskimatkalla Strömstadin MM-kilpailuissa 2016. Suunnistuksen maailmancupin osakilpailussa hän on parhaimmillaan ollut toinen.


title: Citroën C3 WRC

text: Citroën C3 WRC on Citroënin ralliauto, joka teki debyyttinsä kauden 2017 avanneessa Monte Carlon MM-rallissa. Ensimmäinen voitto autolla saavutettiin Meksikon rallista Kris Meeken ajamana.


title: Dalfsen

text: Dalfsen () on kunta Alankomaissa, Overijsselin provinssissa. Kunnan asukasluku on 28 329 (vuonna 2018).


title: Dalfsen

text: Ankum, Dalfsen, Dalfserveld, Dalmsholte, De Marshoek, De Meele, Emmen, Gerner, Hessum, Hoonhorst, Lemelerveld, Lenthe, Leusenerveld, Nieuwleusen, Oudleusen, Oudleusenerveld, Rechteren, Strenkhaar ja Welsum.


title: Dalfsen

text: Ensimmäinen maininita Dalfsenista on vuodelta 1231. Dalsfsen ei koskaan saanut kaupunginoikeuksia läheisin Rechterenin linnan vaikutusvallanvuoksi. Nieuwleusenin kunta liitetiin Dalfseniin vuonna 2001.


title: Ecuador Open

text: Ecuador Open on helmikuussa Quitossa, Ecuadorissa järjestettävä tennisturnaus. Turnaus järjestettiin ensimmäisen kerran vuonna 2015. Turnaus kuuluu miesten ATP World Tour 250 -sarjaan.


title: Mirusia Louwerse

text: Mirusia Louwerse (s. 29. maaliskuuta 1985) on australialainen sopraano . Hän on kotoisin Brisbanesta. Taiteilijanimenä hän käyttää etunimeään Mirusia. Häntä kutsutaan "epätavanomaiseksi poplaulajaksi" ja "Australian enkeliksi", sillä hänen repertuaariinsa kuuluu sekä klassista musiikkia että operetti-popmusiikkia.


title: Sakari Mäkelä

text: Sakari Mäkelä (s. 1987 Kouvola) on suomalainen valokuvaaja, elokuvaaja ja mediatuottaja.


title: Sakari Mäkelä

text: Hänelle myönnettiin vuonna 2017 arvostettu Finnfoto-palkinto merkittävästä vaikutuksesta suomalaisen valokuvauksen kehitykseen ja valokuvauksen arvostuksen lisäämiseen. Hän on toiminut Suomen Kameraseurojen Liiton nuorisovastaavana 2011-2016 ja varapuheenjohtajana 2013-2016. Mäkelä on perustanut Suomen suurimman nuorille valokuvaajille tarkoitetun yhteisön Nuoret valokuvaajat.


title: Sakari Mäkelä

text: Mäkelä toteuttaa päätyönään mainoselokuvia, yritysvideoita ja musiikkivideoita media-alan yrityksessään White Cloud Productions. Hän työskenteli aiemmin kuvataiteen tuntiopettajana Järvenpään lukiossa aina vuoteen 2018 asti.


title: Sakari Mäkelä

text: Mäkelä on ohjannut lukuisia lyhytelokuvia, joista tunnetuimpia ovat Käpy (2010) ja Niin myötä- kuin vastamäessä (2008).


title: Sakari Mäkelä

text: Hänet on palkittu mm. parhaan ohjauksen palkinnolla Makedonian kansainvälisillä elokuvajuhlilla vuonna 2009. Hänen teoksensa ovat lisäksi voittaneet neljä Filmi- ja videokuvaajien liiton harrastelyhytelokuvien suomenmestaruutta sekä kaksi independent-lyhytelokuvien maailmanmestaruuspronssia UNICA-filmifestivaaleilla Puolassa 2009 ja Sveitsissä 2010.


title: Sakari Mäkelä

text: Lisäksi hän on julkaissut omakustanteena runokirjan "Niin kuin aamu rakastaa kastetta" vuonna 2013.


title: New York Open

text: New York Open on helmikuussa New Yorkissa, Yhdysvalloissa järjestettävä tennisturnaus. Turnaus järjestettiin ensimmäisen kerran vuonna 2018, jolloin se korvasi aikaisemmin järjestetyn Memphis Openin. Turnaus kuuluu miesten ATP World Tour 250 -sarjaan.


title: Plains (Georgia)

text: Plains on kaupunki Sumterin piirikunnassa Georgian osavaltiossa Yhdysvalloissa. Sen väkiluku oli vuoden 2013 väestönlaskennassa 284. Yhdysvaltain 39. presidentti Jimmy Carter on syntynyt Plainsissa.


title: Grand Prix Hassan II

text: Grand Prix Hassan II on huhtikuussa Marrakechissa, Marokossa järjestettävä tennisturnaus. Turnaus järjestettiin vuoteen 2015 asti Casablancassa, jonka jälkeen se on järjestetty Marrakechissa. Turnaus kuuluu miesten ATP World Tour 250 -sarjaan. Vuosina 1984-1989 turnaus kuului ATP-haastajakiertueeseen. Turnaus on ainoa Afrikassa järjestettävä ATP-turnaus.


title: Suurijärvi (Savonlinna, Nätki)

text: Suurijärvi , tai myös Suurjärvi , on Etelä-Savossa Savonlinnassa sijaitseva järvi, joka kuuluu Vuoksen vesistöön.


title: Suurijärvi (Savonlinna, Nätki)

text: Järven pinta-ala on 810 hehtaaria eli 8,1 neliökilometriä. Se on 6,7 kilometriä pitkä ja 3,0 kilometriä leveä. Sen saaret ja niemet sijaitsevat niin, että järvenselät jäävät järven kokoon nähden pieniksi. Järvellä on kolme osaa: järven pääallas, kaakkoispäästä alkava Lahnalahti ja pohjoisosan pieni Kuttilonlahti. Viimeksi mainittu jää Kuttilonniemen ja Soukanniemen suojaan. Lahnalahti työntyy koilliseen Uitonsalmesta, joka jää Uitonniemen ja sen vastarannalla sijaitsevan niemennokan väliin.


title: Suurijärvi (Savonlinna, Nätki)

text: Järvessä on laskettu olevan 52 saarta. Niiden yhteispinta-ala on 63 hehtaaria, mikä on noin 7,2 % järven kokonaispinta-alasta. Saarista seitsemän ovat yli hehtaarin suuruisia, muista saarista 39 ovat yli aarin ja loput kuusi ovat alle aarin kokoisia. Kolme suurinta saarta ovat Hoikansaaren, jonka pinta-ala on 16 hehtaaria, Kontiosaari (15 hehtaaria) ja Tallisaari (11 hehtaaria). Muita kartoihin nimettyjä saaria ovat Aittosaari, Vasikkaluoto, Verkkosaari, Jänissaari, Palosaari, Rapasaari, Möttösaari, Saunasaari, Tikkasaari, Pieni Kontiosaari, eteläinen Saunasaari, Liisasaari, Mikkosaari, eteläinen Jänissaari, eteläinen Verkkosaari, Tetriluodot, Halmesaari, Kangassaari ja Vesisaari.


title: Suurijärvi (Savonlinna, Nätki)

text: Sen tilavuus on 54 miljoonaa kuutiometriä eli 0,054 kuutiokilometriä. Järven keskisyvyys on 6,7 metriä ja suurin syvyys on 32,8 metriä. Sen rantaviivan pituus on 52 kilometriä, josta saarten rantaviivan yhteispituus on 16 kilometriä. Sen rannat ovat metsämaata, mutta luoteispäässä rantaan asti ulottuu Tynkkylänmäen ja Järvenpään peltoja. Järven asutus on pääosin haja-asutusta, mutta se on keskittynyt tiheämmäksi Au-kylässä ja Järvenpäässä. Järven eteläpäässä sijaitsee rannassa Tanhuvaaran urheiluopisto . Järven eteläosaa sivuaa, ja Tanhuvaaran kautta, kulkee Savonlinnasta yhdystie 15197 ja siitä haarautuu etelässä yhdystie 15207, joka jatkuu Anttolaan. Näiltä teiltä pääsee järven eri rannoille ja siellä oleville vapaa-ajan asunnoille, joita on lähes 100.


title: Suurijärvi (Savonlinna, Nätki)

text: Suurijärven vedenkorkeuksia on tallennettu Suomen Ympäristökeskuksen (SYKE) tietokantaan vuodesta 1982 asti. Tänä aikana on järven keskimääräinen vedenkorkeus eli keskivedenkorkeus on ollut 79,52 metriä (N60) ja vedenkorkeuden keskimääräinen vuotuinen vaihtelu 0,35 metriä. Ylin vedenkorkeus on ollut 79,91 metriä (N60, toukokuussa 1984) ja alin 79,23 metriä (N60, syyskuussa 2006), joten vedenkorkeuden äärivaihtelu on ollut vain 0,68 metriä.


title: Suurijärvi (Savonlinna, Nätki)

text: Suurijärven menovirtaamia on tallennettu yhtä kauan kuin vedenkorkeuksia. Järven keskivirtaama (MQ) on ollut 0,31 kuutiometriä sekunnissa (m³/s), keskiylivirtaama (HMQ) 0,81 m³/s ja keskialivirtaama (NMQ) 0,10 m³/s. Suurin virtaama on ollut 1,32 m³/s (HQ, toukokuussa 1984) ja pienin 0,01 m³/s (NQ, syyskuussa 2006).


title: Suurijärvi (Savonlinna, Nätki)

text: Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Pihlajaveden–Kokonselän alueella (04.12), jonka Pärpänjoen–Suurjärven valuma-alueeseen (04.124) järvi kuuluu. Järven vedenpinnan korkeus on 79,3 metriä mpy.


title: Suurijärvi (Savonlinna, Nätki)

text: Järvi saa pääosan vedestään omalta Pärpänjoen–Suurjärven valuma-alueeltaan, sillä se on Suur-Saimaan alueen sisäisiä ”latvavesiä”. Pärpänjoen–Suurjärven valuma-alueella on 11 yli hehtaarin kokoista järveä tai lampea, joista suoraan tai välillisesti laskee Suurijärveen kolme. Ne ovat Hirvasjärvi (87 ha), Pieni Hirvasjärvi (2 ha) ja Vääräjärvi (7 ha).


title: Suurijärvi (Savonlinna, Nätki)

text: Järven laskujoki on 100 metriä pitkä Myllyjoki, joka laskee vesireittiään pitkin ensin peräkkäin Ylä-Mutajärven (38 ha) ja Ala-Mutajärven (33 ha) läpi, sitten Kuhajärven (165 ha) kautta ja lopuksi Pärppäjärven (14 ha) läpi. Vedet laskevat lopulta Pihlajaveden (71 259 ha eli 713 km²) Virtasalmeen, jonka yhdistää Pihlajaveden Vedenpohjan sen Jänneveteen.


title: FKA Twigs

text: Tahliah Debrett Barnett (s. 16. tammikuuta 1988), tunnetaan paremmin taiteilijanimellään FKA Twigs on englantilainen laulaja ja tuottaja. Hän on toiminut tanssijana muun muassa Taio Cruzin, Plan B:n ja Ed Sheeranin musiikkivideoissa. Hän julkaisi vuonna 2014 esikoisalbuminsa, LP1, joka oli ehdolla vuoden 2014 Mercury Prize -palkintogaalassa.


title: FKA Twigs

text: Twigs esiintyi Suomessa vuoden 2016 Flow Festival -kulttuuritapahtumassa.


title: FKA Twigs

text: Studioalbumit


title: FKA Twigs

text: EP-levyt


title: Voitto Sulander

text: Voitto Sulander (1. tammikuuta 1928 Helsinki – 14. syyskuuta 2016 Helsinki) oli suomalainen urheilutoimittaja, joka työskenteli 36 vuoden ajan "Helsingin Sanomien" urheilutoimituksessa.


title: Voitto Sulander

text: Sulander opiskeli voimistelunopettajaksi, mutta siirtyi heti valmistumisensa jälkeen vuonna 1954 "Helsingin Sanomien" palvelukseen. Vuodesta 1970 lähtien hän työskenteli lehden urheilutoimituksen uutispäällikkömä aina eläkkeelle jäämiseensä vuoteen 1990 saakka. Sulander seurasi erityisesti jalka- ja jääpalloa. Hän raportoi "Helsingin Sanomille" seitsemistä jalkapallon MM-kilpailuista vuosina 1958–1986 sekä 16:a jääpallon MM-kilpailuista 1957–1989. Lisäksi Sulander kirjoitti pikaluistelun maailmanmestaruuskilpailuista 23 kertaa ja seurasi paikan päällä kahdet kesä- ja kahdet talviolympialaiset. "Jääpallokirjan" toimituskuntaan Sulander kuului vuodet 1981–1994. Hänelle myönnettiin muun muassa Suomen Palloliiton ja Suomen Jääpalloliiton kultaiset ansiomerkit.


title: Voitto Sulander

text: Omalla urheilu-urallaan Sulander pelasi jalkapalloa ja jääpalloa. Jalkapallossa hänet valittiin vuonna 1954 Helsingin kaupunkijoukkueeseen, joka kohtasi jugoslavialaisen Hajduk Splitin. Jääpallossa Sulander edusti Helsingin Ponnistusta sekä Helsingin Jyryä, jonka riveissä hän saavutti Työväen Urheiluliiton mestaruuskilpailuiden hopeaa vuosina ja .


title: Voitto Sulander

text: 1990-luvun alussa Sulander ideoi Stadin Slangi -kulttuuriyhdistyksen Klaus Bremerin kanssa, ja oli myöhemmin perustamassa yhdistystä vuonna 1995. Hän toimi myös Stadin Slangi ry:n ensimmäisenä puheenjohtajana sekä yhdistyksen julkaiseman "Tsilari"-lehden päätoimittajana vuosina 1995–1996.


title: Madelaine Petsch

text: Madelaine Grobbelaar Petsch (s. 18. elokuuta 1994) on yhdysvaltalainen näyttelijä. Hänet tunnetaan parhaiten Cheryl Blossomin roolista jännityssarjassa "Riverdale". Madelainella on YouTube-kanava nimeltä ”Madelaine Petsch”, mihin hän julkaisee videoita elämästään. Kanavalla on lähes kolme miljoonaa tilaajaa. Madelaine on vegaani.


title: Lili Reinhart

text: Lili Pauline Reinhart (s. 13. syyskuuta 1996 Cleveland, Ohio, Yhdysvallat) on yhdysvaltalainen näyttelijä. Hänet tunnetaan Betty Cooperin roolista jännityssarjassa "Riverdale".


title: Lili Reinhart

text: Reinhart syntyi Clevelandissa, Ohiossa ja hän kasvoi Bay Villagen lähellä. Hän piti jo pienestä pitäen laulamisesta, tanssimisesta ja näyttelemisestä.


title: Lili Reinhart

text: Reinhart muutti Los Angelesiin täytettyään 18 vuotta näyttelemisen merkeissä, mutta oli jo vähällä luovuttaa viiden kuukauden töiden etsinnän jälkeen.


title: Skotlannin Pyhä Margaret

text: Skotlannin Pyhä Margaret (n. 1045 – marraskuu 1093) oli Englannin prinsessa ja Skotlannin kuningatar. Hän oli kruunaamattoman anglosaksikuninkaan, Edgar Athelingin sisar. Hän syntyi maanpaossa Unkarissa ja palasi perheineen Englantiin vuonna 1057. Normannivalloituksen aikaan 1066 Margaret pakeni veljensä kanssa Skotlantiin Malcolm III:n hoviin. Muutaman vuoden kuluttua Margaretista tuli Malcolmin toinen vaimo.


title: Skotlannin Pyhä Margaret

text: Kuningatar Margaret käytti paljon valtaa. Hän vaihdatti hovikielen gaelista saksiksi ja sidotutti hienoihin kansiin uskonnollisia kirjoja, joita Malcolm lukutaidottomana ei voinut lukea. Hän aloitti rakennustyöt Edinburghin linnan kappelissa, jota nykyisin kutsutaan Margaretin kappeliksi.


title: Skotlannin Pyhä Margaret

text: Margaret ja Malcolm saivat kahdeksan lasta. Toisin kuin Malcolmin ensimmäisen liiton lapset, nämä saivat anglosaksiset nimet Edward, Edmund, Ethelred, Edgar, Alexander, David, Edith eli Matilda; ja Mary. Kolmesta pojasta tuli Skotlannin kuninkaita.


title: Skotlannin Pyhä Margaret

text: Malcolm sai surmansa Alnwickin taistelussa englantilaisia vastaan. Margaret kuoli marraskuussa 1093. Hänet julistetiin pyhäksi vuonna 1249.


title: Hernekärsäkkäät

text:
Hernekärsäkkäät ("Sitona") on kovakuoriaisten lahkoon kuuluva kärsäkässuku, joita monta toisiaan muistuttavaa lajia. Hernekärsäkkäät ovat väriltään rusehtavia ja niiden kärsä on tylppä ja lyhyt. Ne ovat kooltaan 3,5-4,5 mm. Aikuiset kuoriaiset syövät hernekasvien taimia ja munivat taimien tyvelle, jonka jälkeen munista kuoriutuvat toukat kaivautuvat maahan. Toukat elävät herneen juuristossa vioittaen typpeä sitovia juurinystyröitä ja heikentäen siten kasvin kasvua. Hernekärsäkkäät talvehtivat aikuisina pientareilla ja muissa monivuotisissa heinäkasvustoissa.
Hernekärsäkkäiden aiheuttamaa tuhoa voidaan rajoittaa heti kylvön jälkeen laitettavilla harsoilla tai verkoilla. Kemiallisessa torjunnassa tehoaineina voidaan käyttää esimerkiksi esfenvaleraattia, tau-fluvalinaattia ja alfa-sypermetriinia sisältäviä torjunta-aineita.


title: Semanttinen rooli

text:
Kielitieteessä semanttisen roolin tai theta-roolin käsitteellä kuvataan sitä, mitä kukin verbin argumentti "tekee" lauseessa. Argumenttien semanttiset roolit eivät muutu sen mukaan, minä syntaktisena roolina ne on lauseeseen koodattu.
Eri tutkijat määrittelevät hieman erilaisen listan semanttisia rooleja. Semanttisia rooleja kuitenkin ovat mm. agentti, patientti, teema, kokija, stimulus, vastaanottaja, hyötyjä, kärsijä, paikka, määränpää, maali ja aika.


title: We Got Love

text: We Got Love (myös #We Got Love) on australialaisen laulajan Jessica Mauboyn esittämä kappale, jolla hän edusti Australiaa vuoden 2018 Eurovision laulukilpailussa. Kappale sijoittui loppukilpailussa 20. sijalle, ja sai yhteensä 99 pistettä (90 raatiäänestyksessä ja 9 puhelinäänestyksessä). Pelkillä puhelinäänien pisteillä kappale olisi sijoittunut finaalissa viimeiselle sijalle.


title: U.S. Men's Clay Court Championships

text: U.S. Men's Clay Court Championships on huhtikuussa Houstonissa, Yhdysvalloissa järjestettävä tennisturnaus. Turnaus järjestettiin ensimmäisen kerran vuonna 1910, ja on järjestetty turnauksen historian aikana useassa eri kaupungissa. Turnaus kuuluu miesten ATP World Tour 250 -sarjaan.


title: Luurat

text: Luurat (Grallariidae) on varpuslintuihin kuuluva heimo. Aikaisemmin heimon suvut luettiin kuuluviksi muurien heimoon, mutta molekyylifylogeneettisten tukimusten perusteella ne on erotettu siitä omaksi heimokseen. Luuriin kuuluu 4 sukua ja 53 lajia.


title: Luurat

text: Luuralajeja tavataan Väli- ja Etelä-Amerikasta. Niiden elinympäristöä ovat metsien pohjakerrokset.Luurien ravintoa ovat hyönteiset.


title: Leena Lumme

text: Leena Marja Lumme, ent. Ahvonen-Mäkiö (s. 1. marraskuuta 1941 Hämeenlinna) on suomalainen kuvittaja.


title: Leena Lumme

text: Leena Lumme syntyi everstiluutnantti Kokko Lumpeen ja arkistonhoitaja Kaija Miettisen perheeseen. Hänen puolisonsa on arkkitehti Erkki Mäkiö. Lumme tuli ylioppilaaksi 1960 ja valmistui kuvaamataidon opettajaksi Taideteollisesta oppilaitoksesta 1967. Lumme työskenteli opettajana eri oppilaitoksissaa vuodesta 1967 vuoteen 1982. Sen jälkeen hän on ollut freelancer-kuvittaja, joka kuvittanut yli 80 kirjaa.


title: Leena Lumme

text: Lumme on saanut töistään useita palkintoja ja huomionosoituksia:


title: Leena Lumme

text: Lumme on julkaissut seuraavat teokset:


title: Päivi Hyvönen

text: Päivi Helena Hyvönen (s. 8. marraskuuta 1961 Joensuu) on aktiiviuransa päättänyt suomalainen yleisurheilija, jonka päälajeja olivat viisiottelu ja korkeushyppy. Hän edusti Joensuun Katajaa ja hänen valmentajanaan toimi Pauli Pakarinen.


title: Päivi Hyvönen

text: Kalevan kisoista Hyvönen saavutti pronssia viisiottelusta vuonna 1977 ja korkeushypyn pronssia vuonna 1978. Lisäksi hän voitti sisäratojen SM-kisoista korkeushypyn pronssia vuonna 1979. Ennätyksekseen Hyvönen otteli viisiottelussa pisteet 3655 (1979) ja hyppäsi korkeutta ulkona 179 cm (1978) ja hallissa 173 (1979). Virallisiin kilpailuihin hän ei ole osallistunut vuoden 1979 jälkeen.


title: Irmeli Mäkipää

text: Pirkko Irmeli Mäkipää (s. 16. joulukuuta 1951 Laukaa) on aktiiviuransa päättänyt suomalainen keihäänheittäjä. Hän edusti Laukaan Urheilijoita ja hänen valmentajanaan toimi Esko Rantamäki.


title: Irmeli Mäkipää

text: Kalevan kisoista Mäkipää saavutti pronssia keihäänheitosta vuonna 1977. Ennätyksekseen hän heitti 50,72 metriä (1978). Virallisiin kilpailuihin Mäkipää ei ole osallistunut vuoden 1979 jälkeen.


title: Arja Lehtinen (kuulantyöntäjä)

text: Arja Inkeri Lehtinen (o.s. Patja, s. 18. helmikuuta 1952 Punkalaidun) on aktiiviuransa päättänyt suomalainen kuulantyöntäjä. Hän edusti vuodesta 1978 alkaen Heinolan Iskua.


title: Arja Lehtinen (kuulantyöntäjä)

text: Kalevan kisoista Lehtinen saavutti kuulantyönnön hopeaa vuonna 1972 ja pronssia vuosina 1973 ja 1977. Lisäksi hän voitti sisäratojen SM-kisoista kuulantyönnön pronssia vuosina 1972, 1973 ja 1974. Ennätyksikseen Lehtinen heitti ulkona 13,34 metriä (1973) ja hallissa 13,16 metriä (1974). Virallisiin kilpailuihin hän ei ole osallistunut vuoden 1986 jälkeen.


title: Elyne Mitchell

text: Melbournessa syntynyt Mitchell muutti perheensä mukana ennen ensimmäistä maailmansotaa Eurooppaan. Hänen isänsä oli kenraali Harry Chauvel. Avioiduttuaan Tom Mitchellin kanssa Elyne Mitchell opetteli hiihtämään ja voitti 1938 Kanadan syöksylaskumestaruuden. Esikoisteoksessaan "Australia's Alps" (1942) Mitchell kertoo retkistään miehensä kanssa vuoristomaisemissa.


title: Elyne Mitchell

text: Mitchell tunnetuimpia teoksia on lastenkirjasarja, jonka aloitti "The Silver Brumby" (1958, suom. "Thowra, hopeaharja" ). Hän ryhtyi kirjoittamaan sitä, kun tytär halusi kiinnostavampia kirjoja. Useat kustantajat hylkäsivät sen, mutta ilmestyttyään se oli myyntimenestys. Sarjan viimeinen teos ilmestyi 1999. Muita hänen kirjojaan ovat Australian ratsuväestä Australian Light Horsesta kertova kirja, omaelämäkerta, aikuisten romaanit, Australian Alpeista kertova kirja sekä ympäristökysymyksiä käsittelevät kirjat.


title: Elyne Mitchell

text: Mitchellin ainoa suomennettu teos, lastenkirja "Thowra, hopeaharja" sai Children's Book Council of Australian vuotuisessa palkintojenjaossa 1959 kiitokset ("highly commended"). Kirjan pohjalta on tehty elokuva "Hopeaori" (1993), jonka on ohjannut John Tatoulis.


title: Digitaaliset osaamismerkit

text: Digitaaliset osaamismerkit on otettu käyttöön eri tavoin saavutetun osaamisen tunnistamisen ja tunnustamisen välineenä. Avointen osaamismerkkien (Digital Open Badges) suosio ja käyttöönotto on kasvussa. Suosio on lähtenyt liikkeelle Amerikasta ja on juurtunut hiljalleen Eurooppaan. Osaamismerkit ovat saaneet alkunsa osana massiivisia verkkokursseja (MOOC) ja tulevaisuudessa nähdäänkin niiden kulkevan toisiaan tukien. Kyseessä on digitaalinen merkki, joka visuaalisesti osoittaa henkilön osaamista.


title: Digitaaliset osaamismerkit

text: Osaamismerkin rakenne kuvana (Bowen)


title: Digitaaliset osaamismerkit

text: Osaamismerkki koostuu tunnistekuvasta ja siihen liitetystä tietosisällöstä, josta selviää merkin nimi, myöntäjän tiedot, osaamiskriteerit sekä osaamiskuvaukseen vaadittavat todisteet (kuvakaappaus, verkkolinkki, verkko- asiakirja). Merkin saaja kerää osaamisellaan ansaitsemansa osaamismerkit omaan merkkireppuunsa (Mozilla Backpack). Merkkien käytöstä ja julkisesta jakamisesta päättää merkin saaja itse. Merkit voi linkittää osaksi omaa ansioluetteloa tai sosiaalisen median sivustolle kuten LinkedIn, Facebook, Kyvyt. tai Twitter. Merkkejä voidaan jo nyt jakaa myös eräissä suljetuissa verkko-oppimisympäristöissä kuten Moodlessa ja visualisoida siten esimerkiksi opintojen edistymistä. (Brauer & Ruhalahti, 2014)


title: Digitaaliset osaamismerkit

text: Osaamismerkkien myöntäminen Suomessa on vielä uutta. Merkeillä voidaan helposti dokumentoida osallistumista erilaisiin yksittäisiin koulutustapahtumiin todistusten sijaan, jolloin kaikki koulutukseen osallistuneet saavat merkin automaattisesti. Nämä merkit kuitenkin kertovat vain mihin tilaisuuteen saaja on osallistunut, mutteivät vielä kuvaa, millaista osaamista merkin saajalla on. Merkkejä voidaan myöntää vaihtoehtoisesti hakemukseen perustuen, jolloin osaamisen näyttäminen osaamiskriteerien mukaisesti, auttaa hakijaa arvioimaan omaa suoritustaan, ja hahmottamaan omaa osaamistaan kokonaisuutena. Osaamiskriteerit kertovat merkin tarkastelijoille selvästi millaista osaamista merkin saajalla on. (Brauer & Ruhalahti, 2014)


title: Digitaaliset osaamismerkit

text: Oppiminen Online on pelillistetty osaamisen kehittämisohjelma opetushenkilöstölle. Tutustu ohjelman merkkeihin.


title: Digitaaliset osaamismerkit

text: Osaamismerkkejä laajemmin oppimisprosessissa hyödyntävää mallia (Brauer, Siklander, & Ruhalahti, 2017) kutsutaan osaamismerkein ohjautuvaksi oppimiseksi (Digital Open Badge-driven Learning).


title: Osaamismerkein ohjautuva oppiminen

text: Osaamismerkein ohjautuva oppiminen tarkoittaa oppimisprosessia, jossa hyödynnetään digitaalisia osaamismerkkejä.


title: Osaamismerkein ohjautuva oppiminen

text: Brauer, Siklander ja Ruhalahti lanseerasivat ensimmäisinä osaamismerkein ohjautuvan oppimisprosessin (Digital Open Badge-driven Learning) käsitteen vuonna 2017. Heidän tutkimuksensa kuvaa osaamismerkkeihin liittyvän suunnitteluprosessin eri tasoja erityisesti pelillisyyden ja osaamismerkkien käytön näkökulmasta. Osaamismerkkien tutkimuksen tavoitteena on kuvata, mikä digitaalisten osaamismerkkien käytössä motivoi opiskelijoita oppimisprosessin aikana. Teoreettinen viitekehys perustuu saavutusorientaation, oppimisen virikkeiden sekä sisäisen ja ulkoisen motivaation käsitteisiin.


title: Osaamismerkein ohjautuva oppiminen

text: Digitaaliset avoimet osaamismerkit mahdollistavat osaamisperusteisen arvioinnin ja asiantuntijuuden jakamisen digitaalisissa ympäristöissä. Osaamismerkit ja niihin liittyvä ohjaus auttavat opiskelijaa saavuttamaan oppimistavoitteensa (Brauer & Siklander, 2017; Brauer, Korhonen, & Siklander, 2017). Eri ikäiset oppijat hyödyntävät henkilökohtaistamisen mahdollistavalla opintopolulla erilaisia tapoja kustomoida opintoja (Brauer, Ruhalahti, & Hallikainen, 2018). Osaamisperusteisuuden koetaan oppimisprosessin aikana tukevan oppimista monin eri tavoin (Brauer, Kettunen, & Hallikainen, 2018).


title: Osaamismerkein ohjautuva oppiminen

text: Euroopan komission laatimassa digikyvykkään organisaation viitekehyksessä suositellaan tunnustamaan informaalia ja formaalia oppimista. Erilaisten digitaalisten opetusteknologioiden avulla ajasta ja paikasta riippumaton opiskelu halutaan nostaa osaksi oppilaitoshenkilöstön osaamisen kehittämistä. Esille nostetaan digitaalisten osaamismerkkien hyödyntäminen osana joustavaa osaamisen kehittämistä. (Kampylis,  Punie & Devine, 2015.) Digitaalisten osaamismerkkien käyttöönotto on kasvussa niin formaalissa kuin informaalissa koulutuksessa. Osaamismerkit ovat joustava ja nopea tapa tunnistaa sekä tunnustaa olemassa olevaa osaamista. Kyseessä on digitaalinen merkki, joka yleensä visuaalisesti osoittaa henkilön osaamista. (Ruhalahti & Brauer, 2014.)


title: Osaamismerkein ohjautuva oppiminen

text:
Oppiminen Online on pelillistetty digiosaamisen kehittämisohjelma, jossa keskeisenä teemana on TVT:n opetus- ja ohjauskäytännön kehittäminen digitaalisilla osaamismerkeillä. Konseptissa on tarjolla oppimisen tueksi avointa oppimateriaalia, ja siinä tunnistetaan ja tunnustetaan osallistujien TVT-osaamista eritasoisilla osaamismerkeillä. Toimintamalli innostaa itsenäiseen ja yhteisölliseen digiosaamisen kehittämiseen. (OppiminenOnline, n.d.)
Mukana ovat HAMK, Ammatillinen opettajakorkeakoulu, Espoon seudun koulutuskuntayhtymä Omnia ja Oulun ammattikorkeakoulu,  Ammatillinen opettajakorkeakoulu, joka koordinoi valtakunnallista Opetushallituksen rahoittamaa täydennyskoulutushanketta. Kokonaisuudessa on mahdollista suorittaa yli 50 erilaista osaamismerkkiä, ja lisäksi voi tavoitella osaamisen osoittamista tietyistä osaamistasokokonaisuuksista: Some-Noviisi (2 op / 10 osaamismerkkiä), Some-Ekspertti (2 op / 25 osaamismerkkiä) ja Somekehittäjä (5 op / 45 osaamismerkkiä).
Osaamismerkin myöntämisen perusteella on osaamistavoitteeseen muodostettu arviointikriteeri, johon peilataan hakijan näkyväksi tekevää osaamista.
Pelistetyssä osaamisen kehittämisohjelmassa pyritään ansaitsemaan osaamismerkkejä ja merkkien myöntäminen tapahtuu Open Badge Factory-järjestelmässä (Brauer & Ruhalahti, 2014). Osaamismerkin hakemisen yhteydessä hakija osoittaa osaamistaan ohjeistuksen mukaisesti aiheesta riippuen. Osaamisen osoittamisen tapoja on esimerkiksi linkin lähettäminen omaan opetuskokonaisuuteen jossakin tietyssä digitaalisessa ympäristössä, videotuotanto ja kuvaruutukaappaukset. Oppiminen Online -pelin verkkosivuilla on tulostaulu (Leaderboard), josta selviää ryhmien suoritusten määrä reaaliajassa. Lisäksi sieltä on mahdollista nähdä viimeisimmät ansaitut osaamismerkit. Joukkuehenkeä kasvatetaan muun muassa suljetussa Facebook-ryhmässä kannustaen osaamismerkkien hakemiseen ja joukkueen ryhmäytymiseen. Facebook-ryhmässä on alkanut hyvin keskustelu myös sisällöistä, jotka seurailevat onlinesessioiden aiheita. Kuukausittain parhaiten osaamismerkkejä ansainnut joukkue palkitaan. (Korhonen, 2014)


title: Ollie (laulaja)

text: Ollie (oikealta nimeltään Olli-Matti Kalliosaari, s. Pietarsaari) on suomalainen laulaja-lauluntekijä. Vuonna 2016 hän allekirjoitti levytyssopimuksen Universal Musicin alaisen M-Eazy Music -levy-yhtiön kanssa.


title: Ollie (laulaja)

text: Ollie julkaisi platinaa streamanneen debyyttisinglensä "Ongelma" alkuvuodesta 2016 ja on sen jälkeen julkaissut yhteensä viisi singleä: "Soita Mua", "Terkkui Exille", "Haluun Enemmän", "Sä Et Oo Sä" ja "Valot". Ollien kappaleita on streamattu Spotifyssa jo lähes 10 miljoonaa kertaa.


title: Ollie (laulaja)

text: Ollie on tullut myös tutuksi Facebookissa julkaistuista mash-up videoistaan. Syyskuussa 2017 hän julkaisi videon, jolla lauloi suomalaisia pop- ja rock-kappaleita Luis Fonsin "Despacito" hitin päälle. Video nousi nopeasti yhdeksi vuoden isoimmista viraalihiteistä ja sitä on katsottu jo yli miljoona kertaa. Yhteensä Ollien mash-up videoita on katsottu yli kaksi miljoonaa kertaa.


title: Salainen

text: Salainen () on kulmakunta ja entinen koulupiiri Salon kaupungissa Varsinais-Suomessa. Salainen oli Halikon kunnan itäistä reuna-aluetta, joka kuuluu Joensuun kartanon entisiin maihin.


title: Salainen

text: Salainen on pääasiassa peltomaata. Valtatie 1 halkoo Salaisten aluetta. Halikon kirkonkylän läpi virtaava Salitunoja saa alkunsa Salaisissa. Kulmakunnassa sijaitsee Pinetta-tuotteen tehdas sekä Salakallion leirintäalue. Salaisten pohjoisosassa sijaitsee Somerojan uhrilähde, jonka vettä pidettiin ennen vanhaan parantavana.


title: Salainen

text: Salaisiin oli katsottu koulun paikkaa jo 1900-luvun alussa, mutta se päätettiinkin rakentaa Pajulaan. Pajula liitettiin kasvavaan Salon kauppalaan vuonna 1932, jolloin Halikossa syntyi tarve uudelle kansakoululle. Salaisten kansakoulu aloitti toimintansa syksyllä 1932 Hossian tilan rakennuksissa ja oma koulurakennus valmistui vuonna 1937. Kansakoulu lopetti toimintansa oppilaspulan vuoksi vuonna 1969.


title: Matasaari

text: Matasaari on saari Espoossa Soukan kaupunginosan itäisimmässä osassa.


title: Matasaari

text: Matasaari sijaitsee Ryssjeholmsfjärdenin merialueen länsiosassa. Mantereesta sen erottaa kapea vesiväylä ja se on yhdistetty mantereeseen sillalla. Saaren pinta-ala on noin 3,5 hehtaaria. Merialueen muista saarista Ryssjeholmen ja Pirisaari sijaitsevat noin 1–2 kilometriä Matasaaresta koilliseen. Granholmen puolestaan sijaitsee puolentoistasataa metriä Matasaaresta koilliseen. Suinonsalmi, joka erottaa Soukan Suvisaaristosta, sijaitsee kolmisensataa metriä Matasaaresta eteläkaakkoon, ja sen kautta on vesiliikenneyhteys Moisöfjärdenin merialueelle.


title: Matasaari

text: Alueen lahdet ovat matalia, ruovikkoisia kosteikkoja ja myös Matasaaren rannat ovat suurelta osin ruovikoituneet, rantakallioita on jonkin verran. Hanikan luontopolku sijaitsee Matasaaren lounaispuolella.


title: Matasaari

text: Mataskärstiftelsen osti Matasaaren 1968 ja sinne rakennettiin leirikeskus. Saarella oli ennestään koulurakennus, jonka historia alkaa 1890-luvulta. Uusi majoitustila rakennettiin 1970-luvulla. Matasaaressa sijaitsee myös keväällä 1993 vihitty kappeli.


title: Viorica Dăncilă

text: Vasilica Viorica Dăncilă (s. 16. joulukuuta 1963 Roșiorii de Vede, Romania) on romanialainen poliitikko, joka valittiin tammikuussa 2018 maan ensimmäiseksi naispuoliseksi pääministeriksi. Euroopan parlamentin jäsenenä hän toimi 2009–2018.


title: Viorica Dăncilă

text: Dăncilă syntyi vuonna 1963 eteläisessä Teleormanin piirikunnassa Roșiorii de Veden kaupungissa. Hän valmistui 1988 Ploieștin Öljy- ja kaasuyliopistosta. Hän toimi 1989–1997 opettajana Videlessä.


title: Viorica Dăncilă

text: Dăncilă työskenteli 1998–2009 romanialaisessa öljy-yhtiö Petromissa tuotannon valvontaan liittyvissä tehtävissä. Maisteriksi hän valmistui 2006 Bukarestin Politiikan tutkimuksen ja julkishallinnon kansallisyliopistosta.


title: Viorica Dăncilă

text: Dăncilă liittyi 1996 sosiaalidemokraattisen puolueeseen (PSD). Hän toimi 2000–2003 PSD:n Videlen naisten järjestön puheenjohtajana ja istui 2004–2008 Videlen kunnanvaltuustossa. Teleormanin piirikunnanvaltuustossa Dăncilă oli 2008–2009.


title: Viorica Dăncilă

text: Hänestä tuli europarlamentaarikko 21. tammikuuta 2009, kun Titus Corlățean ja Cătălin Nechifor siirtyivät Euroopan parlamentista Romanian parlamenttiin. Dăncilă valittiin jatkokaudelle vuoden 2009 eurovaaleissa. Dăncilă toimi 2010–2014 PSD:n naisten järjestön varapuheenjohtajana ja 2014–2015 virkaatekevänä puheenjohtajana. Vuonna 2015 hänestä tuli virallinen puheenjohtaja. Eurovaaleissa 2014 Dăncilă valittiin toistamiseen europarlamenttiin.


title: Viorica Dăncilă

text: Dăncilă nimettiin tammikuussa 2018 Romanian ensimmäiseksi naispuoliseksi pääministeriksi Mihai Tudosen eron jälkeen. Hän on Romanian kolmas pääministeri seitsemän kuukauden sisään. Dăncilăa pidetään PSD:n puoluejohtajan Liviu Dragnean liittolaisena. joka ei itse voi asettua pääministeriksi vaalirikkomusten takia. Dăncilă on luvannut vähentää byrokratiaa, nostaa palkkoja ja rakentaa tuhansia kilometrejä uusia valtateitä ja rautateitä.


title: Koppi ja kova luu

text: Koppi ja kova luu on kuvanveistäjä Sakari Peltolan humoristinen taideteos, joka sijaitsee Turun ylioppilaskylän kupeessa suositun kuntoilureitin varrella. Nimensä mukaisesti veistos koostuu koirankopista ja luusta. "Koppi ja kova luu" on valmistunut jo vuonna 2003, mutta se on etsinyt paikkaansa Turkua ennen Loimaalta, Karkkilasta ja Helsingistä Alppilan puistosta.


title: Koppi ja kova luu

text: Kivistä teosta saa koskettaa, sen päälle voi kiivetä ja sitä vasten voi tehdä vaikka lihaskuntoliikkeitä. Kyseessä on tyypillinen käyttötaideteos.


title: Koppi ja kova luu

text: "Koppi ja kova luu" oli osa Turun kulttuuripääkaupunkivuoden Kulttuurikuntoilun keskuspuisto -hanketta. Teos paljastettiin vuonna 2011. Hankkeen ajatuksena oli käyttää taidetta liikunnan innoittajana, yhdistää käytettävyys ja luova työ. Hankkeeseen liittyen julkistettiin aiemmin kuvataiteilija Oona Tikkaojan "Piiloleikki" -teos ja Eero Merimaan "G1."


title: Kaikki mitä rakastin

text: ”Kaikki mitä rakastin” on suomalaisen laulaja-lauluntekijä Leon kappale, joka julkaistiin singlenä 1. syyskuuta 2017. Kappale on viides singlejulkaisu Leon debyyttialbumilta, ja sen on säveltänyt ja sanoittanut Leo yhdessä tuottaja Aki Sihvosen kanssa. Leon mukaan kappale sai alkunsa, kun ”olin tosi maassa ja hukassa itseni kanssa. Tää on sellanen biisi joka vaan tuli ja teksti oli samantien siinä”. Leo soitti kappaleen Sihvoselle albumin olessa jo valmis, mutta yhdessä he kuitenkin päättivät lisätä sen levylle viime hetkellä.


title: Kaikki mitä rakastin

text: ”Kaikki mitä rakastin” nousi parhaimillaan Suomen radiosoittolistan sijalle 14 ja striimauslistan sijalle 45. Toukokuussa 2018 kappale striimasi kultaa. Kappaleeseen kuvattiin myös musiikkivideo, jonka ohjasi Ville Juurikkala. Videon idea oli ollut Juurikkalalla jo useita vuosia, mutta hän ei ollut vielä löytänyt sopivaa artistin ja kappaleen yhdistelmää jossa toteuttaa sitä. Video kuvattiin yhdellä otolla, jota varten Leo juoksi kymmenen kilometriä, ennen kuin Juurikkalan mielestä ”se tuska alkoi näyttää edes sinne päin oikealta miten mä olin aikanaan oman päänsisäinen tuskani kokenut”.


title: Triadimenoli

text: Triadimenoli (CHNClO) on triatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.


title: Triadimenoli

text: Huoneenlämmössä triadimenoli on väritöntä kiteistä ainetta. Yhdiste liukenee erittäin niukasti veteen ja paremmin muun muassa etanoliin, ketoneihin, dikloorimetaaniin ja ksyleeniin. Triadimenolin fungisidiset ominaisuudet perustuvat siihen, että se estää sienten tarvitsemien ergosterolien biosynteesin. Triadimenoli on triadimefonin aineenvaihduntatuote ja sitä muodostuu kasveissa triadimefonista.


title: Triadimenoli

text: Triadimenolia valmistetaan pelkistämällä triadimefonia alumiini-isopropoksidilla. Triadimenolia käytetään torjumaan muun muassa ruostesieniä ja homeita muun muassa vilja-, kasvis-, hedelmä- ja tupakkaviljelmillä. Yhdiste levitetään jauheena tai liuoksena ja sitä voidaan myös käyttää siementen päällystämiseen. Triadimenoli on hyväksytty käytettäväksi muun muassa Euroopan unionin alueella.


title: Antti Lamminen

text: Antti Lamminen (s. 9. maaliskuuta 1982 Ulvila) on entinen suomalainen jalkapalloilija. Hän oli pelipaikaltaan keskikenttäpelaaja ja hyökkääjä.


title: Antti Lamminen

text: Lamminen pelasi Veikkausliigaa kasvattajaseurassaan FC Jazzissa kaudella 2003 kaksi ottelua. Vuonna 2005 Lamminen edusti PoPaa 2-divisioonassa 8 ottelun verran ja teki kaksi maalia.


title: Saksan jalkapallon 1. Bundesliiga 1977–1978

text: Saksan Bundesliigan kausi 1977–1978 oli järjestyksessään 15. Bundesliigan, Länsi-Saksan pääsarjan, kausi. Se alkoi 6. elokuuta 1977 ja päättyi 29. huhtikuuta 1978. Hallitsevana mestarina kauteen lähti Borussia Mönchengladbach.


text: Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosi seuraavaksi kaudeksi 2. Bundesliigaan.


text: Karlsruher SC, Tennis Borussia Berlin ja Rot-Weiss Essenin putosivat 2. Bundesliigaan edellisen kauden päätteeksi. Heidän tilalleen nousivat FC St. Pauli, VfB Stuttgart ja TSV 1860 München.


text: Kausi 1977–1978 päättyi tavallista aikaisemmin johtuen Argentiinan MM-kisoista. Mestaruuden voitti historiallisen niukasti FC Köln maalieron turvin. Köln päätyi tasapisteisiin Borussia Mönchengladbachin kanssa. Ennen viimeistä kierrosta Köln ja Mönchengladbach olivat tasapisteissä, mutta Kölnillä oli tuolloin turvallisen tuntuinen, 10 osumaa parempi maaliero kuin Mönchengladbachilla. Mönchengladbach onnistui kuitenkin kaventamaan eroa maali maalilta viimeisellä kierroksella, kun se voitti Dortmundin lopulta 12–0. Köln voitti kuitenkin viimeisellä kierroksella vieraissa jumboksi jääneen St. Paulin 0–5. Näin joukkue kruunattiin historiansa toista kertaa Bundesliigan mestariksi ja samalla päättyi Bayern Münchenin ja Mönchengladbachin 9 vuotta kestänyt dominanssi Bundesliigassa.


text: Putoajat olivat selkeällä erolla TSV 1860 München, 1. FC Saarbrücken ja FC St. Pauli. Maalipörssin voiton veivät nimiinsä Müllerit Dieter ja Gerd 24 osumalla. Maalipörssin voitto oli Gerd Müllerille uran seitsemäs ja samalla viimeinen sekä Dieter Müllerille toinen ja samalla myös viimeinen.


title: Suomen saamelaisnuoret

text: Suomen Saamelaisnuoret ry (lyh. SSN, pohjoissaameksi Suoma Sámi Nuorat rs) on vuonna 1991 perustettu saamelaisnuorten edunvalvontajärjestö. Yhdistyksen toiminnan tavoitteena on vahvistaa saamelaisnuorten saamelaista identiteettiä ja lisätä heidän tietoisuuttaan saamelaiskulttuurista. Yhdistys pyrkii lisäämään saamelaisnuorten yhteydenpitoa, parantamaan saamen kielten asemaa ja nostamaan saamelaisen kulttuurin arvostusta. Yhdistyksen keskeisimmät toiminnot ovat erilaiset koulutukset, projektit, tapahtumat ja poliittinen lobbaaminen saamelaisnuoria koskevissa asioissa. SSN:n kotipaikkakunta on Utsjoki, toiminta-alue on koko Suomi ja ensisijainen kohderyhmä ovat Suomessa asuvat saamelaisnuoret.


title: Emma Johansson (suunnistaja)

text: Emma Johansson (s. 7. lokakuuta 1981 Kristinehamn) on ruotsalainen suunnistuksen maailmanmestari. Hän oli voittamassa viestikultaa Ruotsin naisten joukkueessa Tarton maailmanmestaruuskilpailuissa 2017. Invernessin maailmanmestaruuskilpailuissa 2015 hän saavutti pronssin naisten viestijoukkueessa ja henkilökohtaisella keskimatkalla. Suunnistuksen EM-kilpailuissa hän on saavuttanut yhden hopean viestistä 2016, Seuratasolla hän edustaa Domnarvets GoIFia. Hän on voittanut Domnarvetsin joukkueessa Venlojen viestin kahdesti 2008 ja 2011. Suunnistuksen maailmancupin osakilpailussa Johansson on ollut parhaimmillaan kolme kertaa kolmas. Hän on myös erikoispitkän matkan Ruotsin mestari kahdesti vuosilta 2011 ja 2012.


title: Väärätähti

text: Väärätähti on Erin Hunterin kirjoittamissa soturikissat kirjasarjan kirjoissa esiintyvä hahmo.


title: Väärätähti

text:
Väärätähti syntyi lehtisateen aikaan, valtavassa myrsykyssä. Sadekukka (Väärätähden emo) synnytti pennut muista kuningattarista poikkeavasti puunrungon suojissa myrskyltä.
Väärätähden alkuperäinen nimi oli Myrskypentu, jonka hän sai myrskyn mukaan, jossa syntyi. Ollessaan viiden kuun ikäinen, Väärätähti, silloinen Myrskypentu, tippui jokeen aurinkokiviltä, ja mursi leukaluunsa
. Tämän johdosta Sadekukka vaihtaa Myrskypennun Vääräpennuksi, ja hylkää pentunsa. Tästä onnettomuudesta johtuen Väärätähdestä tehtiin oppilas myöhään.


title: Väärätähti

text: Väärätähdestä tehtiin oppilas, kun hän pelasti klaanitoverinsa Okrahännän pennut Harmaapennun ja Pajupennun haikaralta. Tästä katkeroitui monta oppilasta, kuten Kottaraistassu, sillä tämä oli ollut auttamassa haikaran lopullisessa häädössä. Väärätassu sai mestarikseen Setrikarvan, koska tämä oli epäillyt Väärätähden uskollisuutta klaanilleen kaikista eniten. Väärätähden oppilasaikana tämän emo Sadekukka kuoli.


title: Väärätähti

text: Kun Väärätähdestä tehtiin vihdoin soturi, hänen tavallisen soturin aikansa kerennyt kestää kovinkaan kauan, kun hänen isänsä Simpukkasydän luopui varapäällikyydestä. Soturina Väärätähti valitsi kumppanikseen Pajutuulen. Väärätähden soturinimi oli Vääräleuka.


title: Väärätähti

text: Väärätähdestä tuli päällikkö, kun Raetähti menehtyi


title: Matkan varrelta

text: Matkan varrelta (1985) on Maarit Nissilän kubistinen pronssiveistos Vähäheikkilässä. Kaksi hahmoa istuu penkillä: heistä on vaikea tietää, ovatko he juuri kohdanneet, vai kenties jo lähtemässä eri suuntiin. Teos sijaitsee osoitteessa Kupittaankatu 146 Osuuspankin palvelupisteen edustalla ja onkin Osuuspankin tilaama mäkitupalaisyhdistyksen aloitteesta.


title: Matkan varrelta

text: Teos viittaa taiteilijan mukaan paikan historiaan, sillä mäkitupalaisten asuttamalla alueella on aiemmin ollut majatalotoimintaa. Siellä ihmiset ovat kohdanneet kukin reiteillään omiin päämääriinsä. Symboliikkaa korostaa vielä teoksen sijoittamispaikaksi valittu risteys. "Matkan varrelta" kertoo kohtaamisten merkityksestä arkipäivässämme.


title: Nadija Volynska

text: Nadija Volynska (s. 18. huhtikuuta 1984 Liviv Ukrainan SNT) on ukrainalainen suunnistaja. Volynska on saavuttanut sprintin hopeaa Invernessin MM-kilpailuissa 2015. Samoissa kilpailuissa hän oli keskimatkan kuudes ja pitkän matkan yhdeksäs. EM-kilpailuissa hänellä on kaksi hopeaa sprintistä vuosilta 2014 ja 2016. Seuratasolla Volynska edustaa ruotsalaista OK Orionia. Suunnistuksen maailmancupin kokonaiskilpailuissa hän on sijoittunut kahdesti kolmanneksi vuosina 2015 ja 2016.


title: Kim Väisänen

text: Kim Jarkko Kristian Väisänen (s. 3. maaliskuuta 1972 Outokumpu) on suomalainen startup-sijoittaja ja yrittäjä. Väisänen on opiskellut taloustieteitä Joensuun yliopistossa. Vuonna 1997 Väisänen perusti tietojen hävitykseen erikoistuneen yrityksen Blancco yhdessä Janne Tervon kanssa.


title: Kim Väisänen

text: Otsakorven säätiö palkitsi Väisäsen ja Tervon vuonna 2002 Otsakorven palkinnolla heidän henkilökohtaisesta panoksestaan ja yrittäjärohkeudestaan, minkä ansiosta Blancco kansainvälistyi nopeasti alansa edelläkävijäksi. Yritys voitti vuonna 2012 Ernst & Youngin (nykyisin EY) järjestämän valtakunnallisen Entrepreneur of the Year -kilpailun. Tieto- ja viestintätekniikan uutislehti Tietoviikko valitsi Blanccon vuoden Tivi-yritykseksi vuonna 2013.


title: Kim Väisänen

text: Väisänen myi Blanccon vuonna 2014 brittiläiselle Regenersis Plc RGS:lle.


title: Kim Väisänen

text: Nykyisin startup-sijoittajana toimivan Väisäsen ensimmäisiä sijoituksia oli puhelinkoppeja ja hiljaisia tiloja valmistava Framery. Framery oli Deloitten FAST 500 -listalla. Euroopan 36. nopeimmin kasvanut yritys vuonna 2017.


title: Kim Väisänen

text: Väisänen on ollut voittamassa kahdesti tasavallan presidentin kansainvälistymispalkintoa, vuosina 2012 (Blanccon toimitusjohtajana) ja 2017 (Frameryn hallituksen puheenjohtajana).


title: Kim Väisänen

text: Hallitusammattilaisena Väisänen vaikuttaa tällä hetkellä muun muassa asuntosijoittamiseen erikoistuneen Asuntosalkku Suomi Oy:n ja pienvarastoyritys Cityvarasto Oy:n hallitusten jäsenenä.


title: Kim Väisänen

text: Väisänen on kirjoittanut kolumneja useaan eri mediaan ja julkaissut vuonna 2018 ensimmäisen tietokirjansa Väärää vientiä (Alma Talent), jossa hän käy läpi monipuolisesti vientiyritysten sudenkuoppia.


title: Kim Väisänen

text: Väisänen on yksi viidestä bisnesenkelistä Rabbit Films Oy:n tuottamassa tositv-sarjassa Leijonan luola, jota on esitetty Suomessa Nelosella, Jimillä ja Ruutu -nettitelevisiossa tammikuusta 2018 alkaen.


title: Kim Väisänen

text: Väisänen on naimisissa ja hänellä on kolme lasta.


title: General Knas

text: General Knas, oikealta nimeltään "Ivan Olausson Klatil ("syntynyt 31. maaliskuuta 1978), on ruotsalainen reggaemuusikko, joka tunnetaan synkästä laulutyylistään. Hän on jäsenenä yhtyeessä Svenska Akademien.


title: General Knas

text: General Knas syntyi 1978 ja kasvoi Warmehollassa Svalövsin kunnassa Skånessa. Hän on myös asunut Hörbyssä. Lukioikäisenä hän muutti Landskronaan, jossa hän päätyi samalle luokalle Carl-Martin Vikingssonin kanssa. Vikingsson ja Simon Vikokel perustivat bändin Svenska Akademien nimillä "Sture Allén den yngre" och "Don Cho". General Knas liittyi mukaan ryhmään kolmanneksi jäseneksi ja ohjasi ryhmän enemmän kohti reggaeta ja dancehallia.Trio julkaisi vuonna 2001 debyytti-EP:n Snapphaneklanen..


title: General Knas

text: Lokakuussa 2009 ryhmä ilmoitti verkkosivuillaan, että he lopettavat, mutta vuonna 2013 he kiersivät kymmenkunta eri paikkakuntaa Ruotsissa.


title: General Knas

text: General Knas julkaisi ensimmäisen soololevynsä vuonna 2006 nimeltään "Äntligen har rika människor fått det bättre". Levyn tuottajina oli muun muassa Kapten Röd ja Partillo.


title: General Knas

text: "Charmörerna presenterar General Knas med Vänner" julkaistiin vuonna 2009. Levy oli aikaisempaa enemmän dancehall-tyyliä. Levyllä on runsaasti vierailevia artisteja, kuten Syster Sol, Titti Tång ja Kapten Röd.


title: General Knas

text: General Knasin kolmas albumi, "Kärlek och Revolt!," julkaistiin elokuussa 2011. Lars på Bas on osallistunut musiikin tekemiseen ja levyn on tuottanut Mowgli.


title: General Knas

text: Elokuussa 2011 General Knas päätyi sanomalehtien etusivulle, kun hän uuden singlensä "12/12" lehdistötiedoteen kanssa lähetti pussillisen hampunsiemeniä Dagens Nyheterin kulttuuritoimitukseen.


title: General Knas

text: General Knasin neljäs soololevy, "Folkets Röst" julkaistiin syyskuussa 2014. Sen tuottivat Kap10 (Kapten Röd), Partillo, One Drop ja Lancealot. Vierailevia artisteina ovat Kapten Röd, AKI, Vic Vem ja Ras Daniel.


title: Elämän puu (valotaideteos)

text: Elämän puu (1960) on Turun Seudun Osuuspankin Maariankadun konttorin seinään suunniteltu 15-metrinen valotaideteos. Taiteilija Kalevi Mannisen taideteos tunnetaan turkulaisten keskuudessa myös valomäntynä ja rahapuuna. Sen toinen virallinen nimi on "Siemenestä puu kasvaa". Teos päivitettiin ekologisemmaksi kiinteistössä tehdyn julkisivuremontin aikaan, nyt sen valaisemisesta huolehtivat led-valot.


title: Elias Laitamäki

text: Elias Laitamäki (s. 21. elokuuta 2000 Seinäjoki) on suomalainen jääkiekkopuolustaja, joka edustaa SM-liigajoukkue Tampereen Ilvestä.


title: Elias Laitamäki

text: Laitamäki on S-Kiekon kasvatti. Hän siirtyi 15-vuotiaana Vaasan Sportin C-nuoriin kaudeksi 2015–2016, jolloin Laitamäki toimi joukkueen kapteenina. Hän oli Sportin tehokkain puolustaja sekä C-nuorten SM-karsinnoissa Tobias Åkermanin kanssa tehoilla 1+4=5 sekä C-nuorten SM-sarjan runkosarjassa tehoilla 10+7=17. Kaudeksi 2016–2017 Laitamäki palasi kasvattajaseuraansa S-Kiekkoon, jonka miesten joukkueessa hän debytoi vain 16-vuotiaana tehden Suomi-sarjan runkosarjassa 15 ottelussa tehot 3+1=4.


title: Elias Laitamäki

text: Kaudeksi 2017–2018 Laitamäki palasi Vaasan Sportiin, jossa hänen alkukautensa eteni pääasiassa seuran A-nuorissa. Laitamäki oli joukkueen eniten maaleja tehnyt puolustaja viidellä osumallaan. Helmikuussa 2018 hänet nostettiin Sportin SM-liigarinkiin. Laitamäelle avautui paikka joukkueen kokoonpanosta William Wrennin lähdettyä siirtotakarajalla Rauman Lukkoon ja hän teki näin ollen liiagdebyyttinsä 2. maaliskuuta 2018 vieraissa Hämeenlinnan Pallokerhoa vastaan. Laitamäki merkittiin heti Sportin ykköspuolustajapariin Tony Sundin viereen. Hän sai ottelussa jääaikaa lopulta 13.55 minuuttia. Laitamäki keräsi myös yhden kahden minuutin jäähyn kiinnipitämisestä. Hän pelasi SM-liigassa kauden aikana neljä runkosarjaottelua.


title: Elias Laitamäki

text: Toukokuussa 2018 Laitamäki teki kaksivuotisen SM-liigasopimuksen Tampereen Ilveksen kanssa.


title: Elias Laitamäki

text: Laitamäki on pelannut kaksi poikien maaottelua. Hänet valittiin Suomen alle 18-vuotiaiden MM-leiriryhmään vuoden 2018 turnaukseen, mutta Laitamäki putosi kuitenkin viimeisten joukossa lopullisesta kisajoukkueesta.


title: Elias Laitamäki

text: Laitamäen isoveli Juho-Erik pelaa puolustajana S-Kiekon Suomi-sarjajoukkueessa. Hän on aiemmin pelannut myös yhdeksän ottelua Sportin SM-liigajoukkueessa.


title: Hitsaajat

text: Hitsaajat on Viljo Mäkisen kuparilevyistä ja kuparitangoista tehty veistos vuodelta 1968. Turun kaupunki tilasi sen kuvaamaan Turun teknillisen oppilaitoksen silloista oppialaa. Teos on teeman mukaisesti valmistettu hitsaamalla. Sen keskiosaan muodostuu siluetti hitsaustyöhön uppoutuneesta hahmosta. Teoksen yläosaan on kuvattu hitsaamisesta sinkoilevia kipinöitä.


title: Hitsaajat

text: Mäkinen tunnetaan erityisesti humoristisia ja naivistisia piirteitä henkivistä henkilökuvistaan. Hänen muita julkisia teoksiaan Turussa ovat esimerkiksi veistokset Portsan pojat, Kissa-Alli ja Korppu-Vihtori.